cyanic-selkie/wikianc huggingface dataset:
ഫ്ലക്സ്
ആരോഗ്യ പ്രശ്നങ്ങൾ
ഫ്ലക്സ് നിർമ്മാണ വേളയിൽ ഡയോക്‌സിൻ, എത്തിലീൻ ഡൈക്ലോറൈഡ്, ഘനലോഹങ്ങൾ, കുമിൾ നാശിനികൾ, ഫതാലേറ്റ്കൾ എന്നിവ ഉപയോഗിക്കുന്നുണ്ട്. ഇതുകൂടാതെ അമ്ല വാതകങ്ങൾ പുറത്തുവരുന്നതോടൊപ്പം ക്യാൻസർ ഉണ്ടാക്കുന്ന അതിമാരകമായ ടെട്രാ ക്ലോറോഡൈബെൻസോ പാരാഡൈയോക്‌സിനും കൂടി ഫ്ലക്സ് ഉദ്പാദനത്തോടൊപ്പം ഉണ്ടാകുന്നു.
പി. വി. സി യിൽ നിന്നും പുറത്തുവരുന്ന ഡൈയോക്‌സിനുകൾ മഴവെള്ളത്തിലൂടെ ജലസ്രോതസ്സുകളിലും കുടിവെള്ളത്തിലൂടെ മനുഷ്യ ശരീരത്തിലും എത്തുന്നു. ഫ്ലക്സ് കത്തിക്കുമ്പോൾ ഉണ്ടാകുന്ന പുക ശ്വസിക്കുന്നത് മാരകമാണ്. ഇങ്ങനെ ശ്വാസകോശത്തിലെത്തുന്ന ഡൈയോക്‌സിനുകൾ ക്യാൻസർ ഉണ്ടാക്കുന്നു. മുലപ്പാലിലൂടെ ഡൈയോക്‌സിൻ കുഞ്ഞുങ്ങളിൽ എത്തുന്നു. മത്സ്യം, പാൽ, മുട്ട, ഇറച്ചി, പച്ചക്കറികൾ, വെള്ളം, വായു എന്നിവയിലൂടെ ഫ്‌ളക്സിൽ നിന്നുള്ള വിഷാംശങ്ങൾ ജീവജാലങ്ങളിൽ എത്തുന്നു. ഫ്ലക്സിൽ നിന്നുപുറത്തു വരുന്ന ബിസ്‌ഫെനോൾ എ യും ഫതാലേറ്റ്കളും ആൺകുട്ടികളിൽ സ്‌ത്രൈണ സ്വഭാവം വളർത്തുന്നതിനും വന്ധ്യതക്കും ലിംഗവളർച്ചക്കുറവിനും കാരണമാകുന്നതായി പഠനങ്ങൾ തെളിയിച്ചിട്ടുണ്ട്. പെൺകുട്ടികളിൽ സ്തനാർബുദത്തിനും കരൾ കിഡ്‌നി തകരാറുകൾ, പ്രെമേഹം, ഹൃദ്രോഗം തുടങ്ങിയ പ്രശ്‌നങ്ങൾക്കും കാരണമാകുന്നുണ്ട്.
ലാമിനേഷന് വേണ്ടി ഉപയോഗിക്കുന്ന ഫ്ലക്സ് ലായകങ്ങൾ നാഡീ വ്യൂഹത്തെ ബാധിക്കുന്നവയാണ്. ഫ്ലക്സ് പ്രിന്റിംഗ് മഷിയും അതോടൊപ്പം പുറത്തു വരുന്ന അമ്ല വാതകങ്ങളും കണ്ണുകൾ നശിപ്പിക്കുന്നതിനും അവയവങ്ങളെ ദ്രവിപ്പിക്കുന്നതിനും കഴിവുള്ളവയാണ്. ശരീരത്തിലെ രക്തം ശുദ്ധീകരിക്കുന്ന അവയവങ്ങളായ കരൾ, അരിപ്പയായി പ്രവർത്തിക്കുന്ന കിഡ്‌നി എന്നിവയെ ഫ്ലക്സിലെ ഡൈയോക്‌സിനുകൾ കേടുവരുത്തുന്നതായി റിപ്പോർട്ടുകൾ ഉണ്ട്. ക്യാൻസറിനും വന്ധ്യതക്കും ഫ്ലക്സിലെ രാസമാലിന്യങ്ങൾ വെഴിവക്കുന്നുണ്ട്. ഓരോ ഇലക്ഷൻ പ്രചാരണം കഴിയുമ്പോഴും ഓരോ സ്ഥാനാർഥിയും 25,000 ഫ്ലക്സ് ബോർഡുകൾ എങ്കിലും ഉപയോഗിക്കുന്നുണ്ട്. പ്രതിമാസം ഇന്ത്യയിലെ പട്ടണങ്ങളിൽ 750 ടണ്ണിലധികം ഫ്ലക്സ് ഉത്പാദിപ്പിക്കപ്പെടുന്നുണ്ട്. മനുഷ്യനിൽ അകാലനിര ഉണ്ടാക്കുന്നതിൽ ഫ്ലക്സിന് പങ്കുണ്ട്. ഫ്‌ളക്സ് ജൈവവിഘടനമല്ലാത്തതിനാൽ വരും തലമുറയെ കൂടി ബാധിക്കുന്നു എന്നത് അപകടസാധ്യതയുടെ ആക്കം കൂട്ടുന്നു.
ബദൽ സംവിധാനം
പി.വി.സി ഫ്ലക്സിന് പകരമായി പോളി എത്തിലീനാൽ നിർമ്മിതമായിട്ടുള്ളതും 100 ശതമാനം റീസൈക്ലിംഗ് ചെയ്യാവുന്നതുമായ പോളി എത്തിലീൻ പ്രിന്റിംഗ് മെറ്റീരിയൽ ഉപയോഗിച്ചുവരുന്നു. ക്ലോറിൻ വിമുക്തമായതുകൊണ്ട് ഇവയിൽ നിന്നും പുന:ചെക്രമണ വേളയിൽ വിഷവാതകങ്ങൾ പുറന്തള്ളപ്പെടുന്നില്ല. പി.വി.സി ഫ്ലക്സിന് ബദലായി 100 ശതമാനം പി.വി.സി രഹിത റീ-സൈക്ലബിൾ ആയ പോളി എത്തിലിൻ നിർമ്മിത പ്രിന്റിംഗ് മെറ്റീരിയൽ മാർക്കറ്റിൽ ലഭ്യമാകുന്നുണ്ട്. ഇത് പ്രിന്റിംഗിനുവേണ്ടി ഉപയോഗിക്കുവാൻ കഴിയുന്നതാണ്.
ഇതും കാണുക
പോളിവൈനൈൽ ക്ലോറൈഡ്
അവലംബം
വർഗ്ഗം:രാസവസ്തുക്കൾ
കാലാവസ്ഥാപ്രവചനം
thumb|right|250 px| വടക്കൻ [[പസിഫിക്, വടക്കേ അമേരിക്ക, വടക്കേ അറ്റ്‌ലാന്റിക് സമുദ്രം എന്നിവിടങ്ങളിലെ ഉപരിതല മർദ്ദത്തിന്റെ പ്രവചനമാതൃക]] ശാസ്ത്ര സാങ്കേതിക മാർഗ്ഗങ്ങൾ ഉപയോഗിച്ച്, ഒരു നിശ്ചിത പ്രദേശത്തിന്റെ അന്തരീക്ഷസ്ഥിതി പ്രവചിക്കുന്ന പ്രക്രിയയാണ് കാലാവസ്ഥാ പ്രവചനം. സഹസ്രാബ്ദങ്ങളായി കാലാവസ്ഥാ പ്രവചനത്തിന് മനുഷ്യർ ശ്രമങ്ങൾ നടത്താറുണ്ടായിരുന്നു. ഇത്തരം പരിശ്രമത്തിന് ഒരു ശാസ്ത്രീയ രൂപം കൈവന്നത് പത്തൊൻപതാം നൂറ്റാണ്ടോട് കൂടിയാണ്. ഒരു പ്രദേശത്തിന്റെ കാലാവസ്ഥാ സംബന്ധമായ തത്സമയ പാരിമാണിക വിവരങ്ങൾ അപഗ്രഥിച്ചും, നിലവിലുള്ള അന്തരീക്ഷ പ്രക്രിയകളെ പറ്റിയുള്ള അറിവുകൾ ഉപയോഗിച്ച് ആ പ്രദേശത്തിനു വരാവുന്ന മാറ്റങ്ങൾ ഗണിച്ചറിഞ്ഞുമാണ് ഇന്ന് കാലാവസ്ഥാപ്രവചനം നടത്തുന്നത്.
ഒരു കാലത്ത് അന്തരീക്ഷമർദ്ദവും, തത്സമയ കാലാവസ്ഥനിലയും, ആകാശത്തിന്റെ സ്ഥിതിയും മാത്രമുപയോഗിച്ചു നടത്തിയിരുന്ന ഒരു മനുഷ്യവിഭവശേഷി കേന്ദ്രീകൃത പ്രവർത്തനമായിരുന്ന കാലാവസ്ഥാപ്രവചനം, ഇന്ന് ഒട്ടനവധി ഘടകങ്ങൾ ഉൾക്കൊള്ളുന്ന കമ്പ്യൂട്ടർ അധിഷ്ഠിത മാതൃകകൾ ഉപയോഗിച്ചാണ് നടത്തപ്പെടുന്നത്. ലഭ്യമായ മാതൃകകളിൽ നിന്ന് ഏറ്റവും മികച്ചത് തെരഞ്ഞെടുക്കുവാൻ മനുഷ്യശേഷി ഇന്നും ആവശ്യമുണ്ട്. ക്രമംതിരിച്ചറിയൽശേഷി, ദീർഘദൂരകാലാവസ്ഥാവ്യതിചലനബന്ധനം, മാതൃകകളുടെ പ്രവർത്തനങ്ങളെ പറ്റിയുള്ള അറിവ്, മാതൃകകൾക്കുണ്ടാവുന്ന പക്ഷപാതപരമായ മാറ്റങ്ങൾ തിരിച്ചറിയാനുള്ള കഴിവ് എന്നിവയിലാണ് മനുഷ്യ ഇടപെടൽ പ്രധാനമായും വേണ്ടത്. തികച്ചും സങ്കീർണ്ണമായ ഒരു പ്രക്രിയയാണ് കാലാവസ്ഥാപ്രവചനം. അന്തരീക്ഷത്തിന്റെ നിർവചനാതീതമായ സ്വഭാവം, കാലാവസ്ഥാ സമവാക്യങ്ങളെ നിർദ്ധരിക്കുവാനാവശ്യമായ അതിഭീമമായ ഗണനശേഷി, പ്രാഥമിക ഘടകങ്ങളെ മനസ്സിലാക്കുന്നതിലുള്ള പിഴവുകൾ, അന്തരീക്ഷഘടനയെ പറ്റിയുള്ള അപൂർണ്ണമായ ധാരണ, എന്നിവ കാലാവസ്ഥാ പ്രവചനത്തെ ചിലപ്പോഴൊക്കെ തെറ്റു പറ്റത്തക്കതാക്കി മാറ്റാറുണ്ട്. ഏതു സമയത്തിലേക്കാണോ പ്രവചിക്കപ്പെടുന്നത് അതിന്റേയും പ്രവചനം നടത്തുന്ന സമയത്തിന്റേയും ഇടയ്ക്കുള്ള കാലാവധി കൂടുന്തോറും തെറ്റു പറ്റാനുള്ള സാധ്യതയും കൂടും. ഒന്നിലധികം പ്രവചനമാതൃകകളുടെ സമന്വയവും സമവായവും ഈ പിഴവുകളെ കുറയ്ക്കുന്നതിന് സഹായകരമാവാറുണ്ട്.
കാലാവസ്ഥാപ്രവചനങ്ങൾക്ക് ഒട്ടനവധി ഉപഭോക്താക്കളുണ്ട്. സ്വത്തിനേയും ജീവനേയും സംരക്ഷിക്കുന്നതിന് സഹായകരമാവുന്നതിനാൽ, കാലാവസ്ഥാ മുന്നറിയിപ്പുകൾ വളരെ പ്രധാനമാണ്. ചൂട്, ആർദ്രത എന്നിവയെ അടിസ്ഥാനമാക്കിയുള്ള പ്രവചനങ്ങൾ കാർഷികമേഖലയ്ക്ക് വളരെ പ്രധാനമാണ്. അതു കൊണ്ടു തന്നെ കാർഷികോല്പന്ന വിപണിയിലും ഇത്തരം കാലാവസ്ഥാപ്രവചനത്തിനു പ്രാധാന്യമുണ്ട്. ചൂടിനെ അടിസ്ഥാനപ്പെടുത്തിയുള്ള നിരീക്ഷണങ്ങൾ, പൊതുപയോഗ ഉല്പന്നങ്ങളുടെ ഉല്പാദനവും വിതരണവും ചെയ്യുന്ന കമ്പനികൾക്കു വരും കാലത്തെ ആവശ്യങ്ങൾ നിർണ്ണയിക്കുന്നതിന് അത്യാവശ്യമാണ്. ഏതാണ്ട് എല്ലാ ദിവസവും, പൊതുജനങ്ങൾ അവരുടെ യാത്രകൾ, വസ്ത്രധാരണം, പ്രവർത്തനങ്ങൾ എന്നിവ തീരുമാനിക്കുന്നതിന് കാലാവസ്ഥാപ്രവചനത്തെ ആശ്രയിക്കാറുണ്ട്.
ചരിത്രം
right|thumb|യൂറോപ്പിന്റെ കാലാവസ്ഥാ ഭൂപടം, 10 ഡിസംബർ 1887 ബി.സി.650 യോട് കൂടി ബാബിലോണിയക്കാർ മേഘനിരീക്ഷണത്തിലൂടെയും ജ്യോതിഷ മാർഗ്ഗങ്ങളിലൂടെയും കാലാവസ്ഥാപ്രവചനം നടത്തിയിരുന്നു. ബി.സി.340 ൽ ഗ്രീക്ക് തത്വചിന്തകനായ അരിസ്റ്റോട്ടിൽ വിവിധ കാലാവസ്ഥാക്രമങ്ങളെ, അദ്ദേഹത്തിന്റെ പ്രബന്ധമായ മീറ്റിയോറോളജിക്കയിൽ വിവരിക്കുകയുണ്ടായി. . പിന്നീട്, അരിസ്റ്റോട്ടിലിന്റെ പിന്തുടർച്ചക്കാരനായ തിയോഫ്രാസ്റ്റസ്, കാലാവസ്ഥാപ്രവചനത്തെ പറ്റി അടയാളങ്ങളുടെ പുസ്തകം എന്ന ഒരു പുസ്തകം എഴുതുകയുണ്ടായി. ചൈനീസ് കാലാവസ്ഥപ്രവചന വിദ്യയ്ക്ക് ബി.സി.300 വരെ നീളുന്ന ചരിത്രമുണ്ട് ഏതാണ്ട് അതേ സമയത്താണ് പൗരാണിക ഭാരതീയ ജ്യോതിശാസ്ത്രജ്ഞർ കാലാവസ്ഥാ പ്രവചന മാതൃകകൾ രൂപീകരിച്ചു തുടങ്ങിയത്. .എ.ഡി.904ൽ, ഇബ്ന് വാഹ്സിയയുടെ നബാറ്റീയൻ കൃഷി എന്ന പുസ്തകത്തിൽ, ഗ്രഹങ്ങളുടേയും നക്ഷത്രങ്ങളുടേയും ചലനങ്ങൾ നിരീക്ഷിച്ചുള്ള കാലാവസ്ഥാപ്രവചനം, ചാന്ദ്രഘട്ടങ്ങളെ നിരീക്ഷിച്ചുള്ള വർഷപാതപ്രവചനം, കാറ്റുകളുടെ ചലനത്തെ അടിസ്ഥാനപ്പെടുത്തിയുള്ള കാലാവസ്ഥാനിരീക്ഷണം എന്നിവയെ പറ്റി വിശദീകരിച്ചിട്ടുണ്ട്.
പൗരാണിക കാലത്ത്, നിരീക്ഷിത സംഭവക്രമങ്ങളെ (ക്രമം തിരിച്ചറിയൽ ശേഷി) അടിസ്ഥാനമാക്കി മാത്രമായിരുന്നു കാലാവസ്ഥാപ്രവചനം നടത്തപ്പെട്ടിരുന്നത്. ഉദാഹരണത്തിന് ഒരു ദിവസം സൂര്യാസ്തമനസമയത്ത് പതിവിലേറെ ചുവപ്പ് ദൃശ്യമാണെങ്കിൽ, പിറ്റേന്ന് സ്വച്ഛമായ കാലാവസ്ഥ ആയിരിക്കുമെന്ന് നിരീക്ഷണം നടത്താം. ഇത്തരത്തിൽ തലമുറകളോളം സ്വരൂപിക്കപ്പെടുന്ന നിരീക്ഷണങ്ങൾ പരമ്പരാഗത കാലാവസ്ഥാ വിജ്ഞാനീയത്തിലേക്ക് കൂട്ടിച്ചേർക്കപ്പെടുന്നു. എന്നാൽ, ഇത്തരത്തിൽ നടത്തപ്പെടുന്ന എല്ലാ പ്രവചനങ്ങൾക്കും ശാസ്ത്രീയമായ വിശ്വാസ്യത ഉണ്ടായിരിക്കില്ല എന്നു മാത്രമല്ല, നിശിതമായ സ്ഥിതിവിവരശാസ്ത്ര മാതൃകകൾ ഉപയോഗിച്ച് വിശകലനം ചെയ്യുമ്പോൾ, പലതും പരാജയപ്പെടുകയും ചെയ്യും.
അമേരിക്കയിൽ ആദ്യത്തെ റേഡിയോ പ്രവചനങ്ങൾ 1925ൽ എഡ്വാർഡ് ബി. "ഇ.ബി" റൈഡൗട്ട്, ബോസ്റ്റണിലെ ഡബ്ല്യൂ ഇ ഇ ഐ, എഡിസൺ ഇലക്ട്രിക് ഇലൂമിനേറ്റിങ്ങ് സ്റ്റേഷനിലൂടെയാണ് നടത്തിയത്. അമേരിക്കൻ കാലാവസ്ഥാ ബ്യൂറോയുടെ സംഭാവനകളായിരുന്നു റൈഡൗട്ട്, കാലാവസ്ഥാ പ്രവാചകനായ ജി ഹാരോൾഡ് നോയ്സ് എന്നിവർ. സിൻസിനാറ്റിയിലെ ഡ്യൂമോണ്ട് ടെലിവിഷൻ നെറ്റ്‌വർക്കിലൂടെ ജെയിംസ് സി ഫിഡ്‌ലർ ടെലിവിഷൻ പ്രവചനങ്ങൾ തുടർന്നു. 1982ൽ പ്രക്ഷേപണം ആരംഭിച്ച ഒരു 24-മണിക്കൂർ കേബിൾ നെറ്റ്‌വർക്കാണ് വെതർ ചാനൽ.
മാതൃകകൾ ഉപയോഗിച്ച് പ്രവചനം നടത്തുന്ന രീതികൾ
200px|right|thumb|500 എം ബാർ [[ജിയോപൊട്ടൻഷ്യൽ ഉയരം|ജിയോപൊട്ടൻഷ്യൽ ഉയരവും കേവല വോർട്ടിസിറ്റിയും ഒരു സംഖ്യാശാസ്ത്രപരമായ കാലാവസ്ഥാപ്രവചന മാതൃക ഉപയോഗിച്ച് പ്രവചിക്കുന്നതിനൊരു ഉദാഹരണം]] സംഖ്യാശാസ്ത്രപരമായ കാലാവസ്ഥാപ്രവചനത്തിന്റെ അടിസ്ഥാന ആശയം, ഒരു പ്രത്യേക സ്ഥലത്തിലും കാലത്തിലുമുള്ള ഒരു ദ്രവവസ്തുവിന്റെ സ്ഥിതി മാതൃകയെ(sample of the state) ദ്രവഗതിവിജ്ഞാനീയത്തിന്റെയും (fluid dynamics) താപഗതിവിജ്ഞാനീയത്തിന്റേയും (thermodynamics) സമവാക്യങ്ങളുപയോഗിച്ച് അപഗ്രഥിച്ച് ഭാവിയിലെ ഏതെങ്കിലും സമയപരിധിയിൽ ആ ദ്രവവസ്തുവിനുണ്ടാകുന്ന സ്ഥിതിമാറ്റം കണ്ടു പിടിക്കുക എന്നതാണ്. രാജ്യങ്ങൾ കേന്ദ്രമാക്കിയുള്ള കാലാവസ്ഥാ സേവനകേന്ദ്രങ്ങളിൽ നിന്നുള്ള പ്രധാന വിവരങ്ങൾ ലഭ്യമാകുന്നത് കരയിലോ, കടൽപ്പരപ്പിലെ കാലാവസ്ഥാ പൊങ്ങുകളിലോ ഉള്ള, സ്വയംപ്രേരിത കാലാവസ്ഥാ സ്റ്റേഷനുകൾ നിന്നാണ്. ഇവയെ ഉപരിതല നിരീക്ഷണങ്ങൾ എന്നു പറയുന്നു. ലോക കാലാവസ്ഥാവിജ്ഞാനീയ സംഘടന, ലോകമൊട്ടാകെ ഇത്തരം ആവശ്യങ്ങൾക്കുപയോഗിക്കുന്ന ഉപകരണങ്ങളെ പ്രമാണാനുസാരമാക്കുന്നതിലും വിവിധ കാലാവസ്ഥാ നിരീക്ഷണ സംഘങ്ങളുടെ പ്രവർത്തനങ്ങളും സമയക്രമീകരണങ്ങളും, നിരീക്ഷിക്കുന്നതിലും ശ്രദ്ധ കേന്ദ്രീകരിക്കുന്നു. വിവിധ സ്റ്റേഷനുകൾ ഒന്നുകിൽ ഓരോ മണിക്കൂർ തോറുമുള്ള മെറ്റാർ റിപ്പോർട്ടുകളായോ, അല്ലെങ്കിൽ ഓരോ ആറു മണിക്കൂർ ഇടവിട്ടുള്ള സിനോപ് റിപ്പോർട്ടുകളായോ ആണ് വിവരങ്ങൾ കൈമാറുന്നത്. നിരീക്ഷണാലയങ്ങളിൽ നിന്ന് റേഡിയോസോണ്ടുകൾ എന്നറിയപ്പെടുന്ന ഉപകരണങ്ങൾ ബലൂണുകളുടെ സഹായത്തോടെ അന്തരീക്ഷ പാളിയായ ട്രോപ്പോസ്ഫിയറും കടന്ന് സ്ട്രാറ്റോസ്ഫിയർ പാളിയിലേക്ക് വിവരശേഖരണത്തിനായി അയക്കാറുണ്ട്. പരമ്പരാഗത വിവര ഉറവിടങ്ങൾ ഇല്ലാത്ത സ്ഥലങ്ങളിൽ കാലാവസ്ഥാ ഉപഗ്രഹങ്ങൾ ഉപയോഗിക്കുന്നു. റേഡിയോസോണ്ടുകളിൽ നിന്ന് ലഭിക്കുന്ന വിവരങ്ങളുമായി താരതമ്യം ചെയ്യുമ്പോൾ ഉപഗ്രഹത്തിൽ നിന്നു ലഭിക്കുന്നത് ആഗോള വ്യാപകമായി ലഭിക്കുന്ന വിവരങ്ങളാണ് എന്നത് ഒരു നേട്ടമാണെങ്കിലും, കൃത്യതയിലും നിലവാരത്തിലും റേഡിയോസോണ്ടുകളാണ് മുന്നിൽ. കാലാവസ്ഥാ റഡാറുകൾ ഊറൽ പ്രദേശങ്ങളേയും അതിന്റെ തീവ്രതയേയും പറ്റിയുള്ള വിവരങ്ങൾ ലഭ്യമാക്കുന്നു. ഈ വിവരങ്ങൾ ഉപയോഗിച്ച് പിന്നീടുണ്ടാകുന്ന ഊറൽ സ്വരൂപിക്കലുകളെ നിർണ്ണയിക്കാൻ പറ്റും അതോടൊപ്പം പൾസ് ഡോപ്ലാർ റഡാറുകൾ കൂടി ഉപയോഗിക്കുകയാണെങ്കിൽ കാറ്റിന്റെ ദിശയും വേഗവും കൂടി കണ്ടെത്താൻ കഴിയും
അന്തരീക്ഷപരിശോധനാ വിമാനങ്ങൾ, പ്രാധാന്യമുള്ള ചില പ്രത്യേക കാലാവസ്ഥാ ഘടനകളിൽ / മേഖലകളിൽ (ഉദാ: ചുഴലിക്കാറ്റുകൾ) ഗവേഷണാവശ്യങ്ങൾക്കായി പറക്കലുകൾ നടത്താറുണ്ട്. ശീതകാലത്ത് കടൽപ്പരപ്പിനു മുകളിലൂടെയും പരിശോധനപ്പറക്കലുകൾ പതിവാണ്. കാലാവസ്ഥാപ്രവചനത്തിന് അനിശ്ചിതത്വം സൃഷ്ടിക്കുന്നതോ, മൂന്നു മുതൽ ഏഴു വരെ ദിവസങ്ങൾക്കുള്ളിൽ അടുത്തുള്ള ഭൂപ്രദേശത്ത് കാര്യമായ പ്രതികരണം സൃഷ്ടിക്കുന്നതോ ആയ ഘടനകൾക്കു മുകളിലൂടെയാണ് ഇത്തരം പറക്കലുകൾ നടത്തുന്നത്.
പുറത്തേക്കുള്ള മറ്റു കണ്ണികൾ
വർഗ്ഗം:കാലാവസ്ഥ വർഗ്ഗം:കാലാവസ്ഥാപ്രവചനം വർഗ്ഗം:ശാസ്ത്രവിഷയങ്ങൾ വർഗ്ഗം:അന്തരീക്ഷം വർഗ്ഗം:പ്രവചനം
ജിയോസ്മിൻ
ഒരു ജൈവസംയുക്തം ആണ്. നീണ്ട വരൾച്ചക്ക് ശേഷം മഴ പെയ്യുമ്പോഴുണ്ടാകുന്ന പുതുമണ്ണിൻറെ ഗന്ധത്തിന് കാരണം, ഈ ജൈവസംയുക്തമാണ്. ജിയോസ്മിൻ. പേര് വരുന്നത് രണ്ടു ഗ്രീക്ക് പദങ്ങളിൽ നിന്നും ആണ് γεω (geō-) - അർഥം ഭുമി, ὀσμή  (osmḗ)  - അർഥം മണം.
അവലംബം
വർഗ്ഗം:ജൈവ സംയുക്തങ്ങൾ
മരിയാന മുന്തിയാനു
പരിസ്ഥിതി സംരക്ഷണ സംഘടനയായ റഷ്യൻ ക്ലൈമറ്റ് ഫണ്ടിന്റെ സ്ഥാപകയും പ്രസിഡന്റുമാണ് മരിയാന മുന്തിയാനു (ജനനം 14 ഓഗസ്റ്റ് 1989). പരിസ്ഥിതിയെ സംരക്ഷിക്കുന്നതിനുള്ള നൂതനമായ സമീപനത്തിന് 2019-ൽ മുന്തിയാനുവിന് യുഎൻ സമ്മാനം "യംഗ് ചാമ്പ്യൻസ് ഓഫ് ദ എർത്ത്" ലഭിച്ചു.
പാരിസ്ഥിതിക പ്രതിബദ്ധത
2010-ൽ രാജ്യത്തുടനീളമുള്ള ഏകദേശം രണ്ട് ദശലക്ഷം ഹെക്ടർ വനം തീ നശിപ്പിച്ചപ്പോൾ, ആ കാട്ടുതീയുടെ ഫലമായി സ്ഥാപിതമായ പരിസ്ഥിതി സംരക്ഷണ പ്രസ്ഥാനമായ ECA,  മുൻതിയാനു ചേർന്നു. അവരുടെ കോസ്ട്രോമ മേഖലയിലെ വകുപ്പിന്റെ നടത്തിപ്പ് അവർ ഏറ്റെടുത്തു. റഷ്യൻ സൗന്ദര്യവർദ്ധക നിർമ്മാതാക്കളായ ഫാബെർലിക്കിന്റെ സാമ്പത്തിക പിന്തുണയും നിരവധി സന്നദ്ധപ്രവർത്തകരുടെ പിന്തുണയും ഉപയോഗിച്ച് 2015-ഓടെ പത്ത് ദശലക്ഷം മരങ്ങൾ നട്ടുപിടിപ്പിക്കുന്നതിൽ സംഘടന വിജയിച്ചു.
പിന്നീട് ഇസിഎ പ്രസ്ഥാനത്തിൽ മുന്തിയാനു പ്ലാന്റ് എ ഫോറസ്റ്റ് ലീഡറായി. മരങ്ങൾ നട്ടുപിടിപ്പിക്കുന്നതിനു പുറമേ, ജനങ്ങൾക്കിടയിൽ കാലാവസ്ഥയെയും പരിസ്ഥിതിയെയും കുറിച്ച് അവബോധം വളർത്തുന്നതിനായി എല്ലാവരെയും ഉൾക്കൊള്ളുന്ന ഒരു ആശയവിനിമയ ആശയത്തിൽ പ്രവർത്തിക്കാൻ അവർ പ്രതിജ്ഞാബദ്ധയായിരുന്നു. ഉദാഹരണത്തിന്, 2019 ലെ വാലന്റൈൻസ് ഡേയുടെ തലേന്ന്, "പ്ലാന്റ് ദ ഫോറസ്റ്റ്" എന്ന മൊബൈൽ ഫോൺ ഗെയിം റഷ്യൻ, ഇംഗ്ലീഷിൽ മുൻതിയാനു ചുറ്റുമുള്ള ഒരു ടീം സമാരംഭിച്ചു. തരിശുഭൂമിയിൽ ഫലത്തിൽ മരങ്ങൾ നട്ടുപിടിപ്പിക്കാനും തത്ഫലമായുണ്ടാകുന്ന വനങ്ങളെ തീയിൽ നിന്നും കീടങ്ങളിൽ നിന്നും സംരക്ഷിക്കാനും മൃഗങ്ങൾ അവിടെ എങ്ങനെ മടങ്ങിവരുമെന്ന് അനുഭവിക്കാനും ആപ്ലിക്കേഷൻ ഉപയോക്താക്കളെ അനുവദിക്കുന്നു. അതേ സമയം, അവർക്ക് പണം ദാനം ചെയ്യാനുള്ള അവസരമുണ്ട്. അതുവഴി യഥാർത്ഥത്തിൽ വനങ്ങളും ഉണ്ടാകാം. വനസംരക്ഷണത്തോടുള്ള ഈ നൂതനമായ സമീപനത്തിനും പ്രതിബദ്ധതയ്ക്കും മുൻതിയാനു 2019-ൽ യുഎൻ സമ്മാനമായ "യംഗ് ചാമ്പ്യൻസ് ഓഫ് ദ എർത്ത്" നൽകി ആദരിച്ചു. എല്ലാ വർഷവും ഏഴ് യുവ പരിസ്ഥിതി പ്രവർത്തകർക്ക് ഐക്യരാഷ്ട്രസഭ ഈ സമ്മാനം നൽകുന്നു.
2020-ൽ, മുൻറിയാനു റഷ്യൻ കാലാവസ്ഥാ ഫണ്ട് എന്ന സ്വന്തം സംഘടന സ്ഥാപിച്ചു. ഇതോടെ വനങ്ങളുടെ പുനരുദ്ധാരണം തുടരാനും സമഗ്രമായ കാലാവസ്ഥാ സംരക്ഷണ കാമ്പയിൻ നടത്താനും അവർ ആഗ്രഹിക്കുന്നു. വൃക്ഷത്തൈ നടൽ ഇതിന്റെ ഒരു പ്രധാന ഭാഗമായി തുടരും. കൂടാതെ കാലാവസ്ഥാ വ്യതിയാനത്തിൽ ശ്രദ്ധ കേന്ദ്രീകരിച്ച് പരിസ്ഥിതി വിദ്യാഭ്യാസത്തിലും ശ്രദ്ധ കേന്ദ്രീകരിക്കുന്നു. പ്രതിമാസ സമാരംഭിക്കുന്ന പോഡ്‌കാസ്റ്റുകൾ, റഷ്യൻ "ഫ്രൈഡേസ് ഫോർ ഫ്യൂച്ചറിന്റെ" നേതാവ് അർഷക് മകിച്യൻ അല്ലെങ്കിൽ 'ജനറേഷൻ ഗ്രെറ്റ' എന്ന പുസ്തകത്തിന്റെ രചയിതാവ് എറിക് ആൽബ്രെക്റ്റ് പോലുള്ള പ്രധാനപ്പെട്ട പാരിസ്ഥിതിക കളിക്കാരെ അവരുടെ അഭിപ്രായം പറയാൻ അനുവദിക്കുന്നു. കമ്പനികൾ എങ്ങനെയാണ് കൂടുതൽ സുസ്ഥിരമാകുന്നത് എന്നതിനെക്കുറിച്ചുള്ള ഒരു പോഡ്‌കാസ്റ്റ് ആസൂത്രണം ചെയ്യുന്നുണ്ട്.
റഷ്യൻ ക്ലൈമറ്റ് ഫണ്ട് നിലവിൽ മോസ്കോയിൽ 12 പേർക്ക് ജോലി നൽകുന്നു. സന്നദ്ധപ്രവർത്തകരുടെ സഹായത്തോടെ 2050ഓടെ 1 ബില്യൺ മരങ്ങൾ നട്ടുപിടിപ്പിക്കാനാണ് അവർ ലക്ഷ്യമിടുന്നത്. അതിനായി, കമ്പനികൾ ഉൾപ്പെടെയുള്ള ദാതാക്കൾക്ക് അവരുടെ CO₂ കാൽപ്പാട് കണക്കാക്കാനും അതിനനുസരിച്ച് മരങ്ങൾ നട്ടുപിടിപ്പിക്കാനും അല്ലെങ്കിൽ നടീൽ കാമ്പെയ്‌നുകൾക്ക് പണം നൽകാനും സംഘടന വാഗ്ദാനം ചെയ്യുന്നു. റഷ്യൻ ക്ലൈമറ്റ് ഫണ്ട് ഓരോ ദാതാവിനും ഒരു സർട്ടിഫിക്കറ്റും വളരുന്ന വനത്തിന്റെ കോർഡിനേറ്റുകൾ അടങ്ങിയ റിപ്പോർട്ടും വാഗ്ദാനം ചെയ്യുന്നു.
അവലംബം
വർഗ്ഗം:കാലാവസ്ഥാ പ്രവർത്തകർ വർഗ്ഗം:റഷ്യൻ പരിസ്ഥിതി പ്രവർത്തകർ വർഗ്ഗം:1989-ൽ ജനിച്ചവർ
നിരോഷ്ഠ
കർണാടകസംഗീതത്തിലെ ഒരു രാഗമാണ് നിരോഷ്ഠ. പൊതുവിൽ 29ആം മേളകർത്താരാഗമായ ശങ്കരാഭരണത്തിന്റെ ജന്യരാഗമായി കണക്കാക്കുന്നു. ഇത് ഒരു ഔഢവ ഔഢവ രാഗമാണ്. ആരോഹണത്തിലും അവരോഹണത്തിലും അഞ്ച് സ്വരങ്ങൾ വീതമാണുള്ളത്.
ക്രിസ്റ്റ്യൻ മാസിഡോണിയ
ഒരു മെഡിക്കൽ ഡോക്ടറും വിരമിച്ച യുണൈറ്റഡ് സ്റ്റേറ്റ്സ് ആർമി ഓഫീസറുമാണ് ക്രിസ്റ്റ്യൻ മാസിഡോണിയ (COL, യുഎസ് ആർമി, റിട്ട). 2009 മുതൽ 2011 വരെ, ഇറാഖിലും അഫ്ഗാനിസ്ഥാനിലും സേവിക്കുന്ന അമേരിക്കൻ സേനയുടെ സംരക്ഷണം മെച്ചപ്പെടുത്താൻ ചുമതലപ്പെടുത്തിയ ഗ്രേ ടീമിനെ അദ്ദേഹം നയിച്ചു.
നിരോഷ്ഠ
നിരോഷ്ഠയുടെ അർത്ഥം ചുണ്ടുകളില്ലാതെ എന്നാണ്. മ, പ എന്നീ സ്വരങ്ങൾ ചുണ്ടുകൾ കൂട്ടിമുട്ടാതെ ഉച്ഛരിക്കാൻകഴിയില്ല അതുകൊണ്ട് അവ ഈ രാഗത്തിലില്ല.
ക്രിസ്റ്റ്യൻ മാസിഡോണിയ
ആദ്യകാല ജീവിതവും വിദ്യാഭ്യാസവും
ബക്ക്നെൽ യൂണിവേഴ്സിറ്റിയിൽ ചേർന്ന അദ്ദേഹം 1985-ൽ രസതന്ത്രത്തിൽ ബിരുദം നേടി. അദ്ദേഹം യൂണിഫോംഡ് സർവീസസ് യൂണിവേഴ്സിറ്റിയിൽ മെഡിക്കൽ സ്കൂളിൽ ചേർന്നു.
നിരോഷ്ഠ
വളരെ ഉന്മേഷം നൽകുന്ന ഒരു രാഗമാണിത്.
ലക്ഷണം
ആരോഹണം	സ രി₂ ഗ₃ ധ₂ നി₃ സ
ക്രിസ്റ്റ്യൻ മാസിഡോണിയ
സൈനിക ജീവിതം
1998-ലും 1999-ലും എവറസ്റ്റ് കൊടുമുടിയിൽ (എവറസ്റ്റ് എക്‌സ്ട്രീം എക്‌സ്‌പെഡിഷൻ, അല്ലെങ്കിൽ E3) ഒരു മെഡിക്കൽ ടീമിന്റെ ഭാഗമായിരുന്നു അദ്ദേഹം, രോഗികളെ പരിചരിക്കുകയും ടെലിമെഡിസിൻ നിരീക്ഷണത്തിനായി ബയോമെട്രിക്‌സ് വിശകലനം ചെയ്യുകയും ചെയ്തു.
നിരോഷ്ഠ
ലക്ഷണം
അവരോഹണം	സ നി₃ ധ₂ ഗ₃ രി₂ സ
ഈ രാഗത്തിലുപയോഗിച്ചിരിക്കുന്ന സ്വരങ്ങൾ ഷഡ്ജം, ചതുശ്രുതി ഋഷഭം, അന്തര ഗാന്ധാരം, ചതുശ്രുതി ധൈവതം, കാകളി നിഷാദം എന്നിവയാണ്.
വർഗ്ഗം:ജന്യരാഗങ്ങൾ
ഡയറി ഓഫ് എ വിംപി കിഡ്:ഡബിൾ ഡൗൺ
അമേരിക്കൻ എഴുത്തുകാരനും കാർട്ടൂണിസ്റ്റുമായ ജെഫ് കിന്നെ ഗ്രെഗ് ഹെഫ്ലി എന്ന പ്രധാന കഥാപാത്രത്തിന്റെ ദൈനംദിനക്കുറിപ്പുകളുടെ രൂപത്തിൽ എഴുതുന്ന പുസ്തക പരമ്പരയായ  ഡയറി ഓഫ് എ വിംപി കിഡിലെ പതിനൊന്നാമത്തെ പുസ്തകമാണ് ഡയറി ഓഫ് എ വിംപി കിഡ്:ഡബിൾ ഡൗൺ (Diary of a Wimpy Kid: Double Down). 2016 നവംബർ 1 ന് നടന്ന ഒരു തത്സമയ പരിപാടിയിൽ വെച്ചാണ് ഈ പുസ്തകം അനാച്ഛാദനം ചെയ്തത്.
ദ്രുതഗതി
ദ്രുതഗതി ' മലയാള ഭാഷയിലെ ഒരു വൃത്തമാണ്.
മോസ്കോ മെട്രോ
റഷ്യൻ തലസ്ഥാനമായ മോസ്കോയേയും സമീപപ്രദേശങ്ങളേയും സേവിക്കുന്ന ഒരു പൊതുമേഖലാ സ്ഥാപനമാണ് മോസ്കോ മെട്രോ. 1935-ൽ 11 കിലോമീറ്റർ റെയിൽപ്പാതയും 13 നിലയങ്ങളുമായി തുറന്നു. ഇന്ന് 313 കിലോമീറ്റർ റെയിൽപ്പാതയും 196 നിലയങ്ങളുമുണ്ട്. ഒരു ദിവസം ശരാശരി എഴുപത് ലക്ഷം ആളുകൾ ഉപയോഗിക്കുന്ന ഈ അതിവേഗഗതാഗത ശൃംഖല മെട്രോ ലോകത്തിലെ ഏറ്റവും തിരക്കുള്ള മെട്രോ ശൃംഖലകളിൽ മൂന്നാമതാണ്. ദിവസവും രാവിലെ അഞ്ചര (5:30) മുതൽ രാത്രി ഒരുമണി (1:00) വരെ പ്രവർത്തിക്കുന്നു.
ശൃംഖല
12 പാതകളാണ് മോസ്കോ മെട്രോയിലുള്ളത്. ഇവയിൽ അഞ്ചാം പാത നഗരത്തെ ചുറ്റിയാണ്. മറ്റ് പാതകൾ നഗരത്തിനും മേൽപ്പറഞ്ഞ അഞ്ചാം പാതയ്ക്കും കുറുകേയാണ് നിർമ്മിക്കപ്പെട്ടിട്ടുള്ളത്. ഓരോ പാതയ്ക്കും ഒരു പേരും, സംഖ്യയും, നിറവും നൽകിയിട്ടുണ്ട്. എന്നാൽ 2,10,11,12 പാതകൾക്ക് ഏതാണ്ട് ഒരുപോലെയുള്ള പച്ച/നീല നിറങ്ങളാണ് കൊടുത്തിരിക്കുന്നത്. മുഴുവൻ ശൃംഖലയുടേയും ചിത്രം എല്ലാ നിലയങ്ങളിലും, തീവണ്ടികളിലും ലഭ്യമാണ്. എന്നാൽ ഓരോ പ്ലാറ്റ്ഫോമിലും കൊടുത്തിട്ടില്ല. നഗരത്തിലേക്ക് വരുമ്പോൽ പുരുഷശബ്ദവും പോകുമ്പോൽ സ്ത്രീശബ്ദവുമാണ് അറിയിപ്പുകൾ വായിക്കുന്നത്. ശ്രദ്ധിക്കുക:-
ചരിത്രം
1923-ൽ മോസ്കോ നഗരസഭ ഭൂഗർഭ റെയിൽപ്പാത ഡിസൈൻ ഓഫീസ് (Underground Railway Design Office) സ്ഥാപിച്ചു. പ്രാഥമിക പഠനങ്ങളെത്തുടർന്ന് 1928-ൽ നഗരത്തെ സൊക്കോൾനിക്കിയുമായി ബന്ധിപ്പിക്കാനുളള പദ്ധതിയുടെ രൂപരേഖ തയ്യാറാക്കി. 1931-ൽ മോസ്കോ മെട്രോയുടെ നിർമ്മാണം ആരംഭിക്കാൻ സോവിയറ്റ് കമ്മ്യൂണിസ്റ്റ് പാർട്ടിയുടെ കേന്ദ്ര കമ്മിറ്റി തീരുമാനിച്ചു. 1933 മാർച്ച് 23-ആം തിയതി പത്ത് റൂട്ടുകളും എൺപത് കിലോമീറ്റർ റെയിൽപ്പാതയും നിർമ്മിക്കാൻ സർക്കാർ അനുമതി നൽകി.
മോസ്കോ മെട്രോയ്ക്ക് ഒരു ഏകീകൃത ലോഗോ ഇല്ല. М എന്ന അക്ഷരം МЕТРО എന്ന വാക്കിനോടു ചേർന്നോ അല്ലാതെയോ പല രീതിയിലും എഴുതാറുണ്ട്.
ഒന്നാം ഘട്ടം
വടക്കുകിഴക്ക് സൊക്കോൾനിക്കി മുതൽ തെക്ക് പാർക്ക് കുൾത്തുറിയും പടിഞ്ഞാറ് സ്മൊലെൻസ്കയയും വരെയായിരുന്നു ആദ്യ പാത. (പാർക്ക് കുൾത്തുറിയിലേക്കും സ്മൊലെൻസ്കയയിലേക്കുമുള്ള പാതകൾ പിരിഞ്ഞത് ഒഹോത്നി റ്യാദിൽ ആയിരുന്നു. ) പതിമൂന്ന് നിലയങ്ങളുള്ള ഈ പതിനൊന്ന് കിലോമീറ്റർ പാത 1935 മേയ് പതിനഞ്ചാം തിയതി രാവിലെ ഏഴ് മണിക്കാണ് പൊതുജനങ്ങൾക്കായി തുറന്നത്. 1937 മാർച്ചിൽ സ്മൊലെൻസ്കയയിൽ നിന്നും കീവ്സ്കയയിലേക്കുള്ള പാത പൂർത്തിയായി. മോസ്ക്വാ നദിക്കു മുകളിലൂടെയായിരുന്നു ഈ പാത.
സാലഗ ഭൈരവി
കർണാടകസംഗീതത്തിലെ ഒരു രാഗമാണ് സാലഗ ഭൈരവി. പൊതുവിൽ 22ആം മേളകർത്താരാഗമായ ഖരഹരപ്രിയയുടെ ജന്യരാഗമായി കണക്കാക്കുന്നു.
മോസ്കോ മെട്രോ
രണ്ടാം ഘട്ടം
ഒഹോത്നി റ്യാദും കുർസ്കയയും 1938 മാർച്ചോടെ ബന്ധിപ്പിച്ചു. തുടർന്ന് സെപ്റ്റംബറിൽ ഗോർക്കൊവ്സ്കയ പാതയുടെ സോക്കൊൾ - തിയാത്രൽനായ സെക്ഷൻ പൂർത്തിയാക്കി.
ലോകത്തിലെത്തന്നെ ആദ്യ ഡീപ്പ് കോളം നിലയമായ മായക്കോവ്സ്ക്കയാ നിലയം ഇക്കാലത്താണ് നിർമ്മിച്ചത്. സ്റ്റെയിൻലസ് സ്റ്റീലും റോഡോണൈറ്റും ഉപയോഗിച്ചലങ്കരിക്കപ്പെട്ട ഈ നിലയം സ്റ്റാലിനിസ്റ്റ് നിർമ്മാണശൈലിയുടെ ഉത്തമ ഉദാഹരണമാണ്. രണ്ടാം ലോകമഹായുദ്ധകാലത്ത് മായക്കോവ്സ്ക്കയാ സ്റ്റാലിന്റെ ഓഫീസും മന്ത്രിസഭയുടെ ആസ്ഥാനവുമായിരുന്നു.
സാലഗ ഭൈരവി
ഘടന,ലക്ഷണം
വർഗ്ഗം:ഖരഹരപ്രിയയുടെ ജന്യരാഗങ്ങൾ
മോസ്കോ മെട്രോ
മൂന്നാം ഘട്ടം
രണ്ടാം ലോകമഹായുദ്ധം മെട്രോയുടെ നിർമ്മാണം മന്ദഗതിയിലാക്കി. എന്നാലും തിയാത്രൽനായ – അവ്തോസവോദ്സ്കയ, കുർസ്കയ – പാർത്തിസാൻസ്കയ എന്നീ സെക്ഷനുകൾ 1943-ഇലും, 44-ഇലുമായി പൂർത്തിയാക്കി. ജർമ്മൻ സേന മോസ്കോ വളഞ്ഞപ്പോൾ മെട്രോ നിലയങ്ങൾ ബോംബ് ഷെൽറ്ററുകളായി പ്രവർത്തിച്ചു. പല സർക്കാർ സ്ഥാപനങ്ങളും മെട്രോ നിലയങ്ങളിൽനിന്നുമാണ് പ്രവർത്തിച്ചത്.
നാലാം ഘട്ടം
യുദ്ധത്തിനുശേഷം നഗരത്തിനുചുറ്റുമായുള്ള കോൾട്ട്സെവായ പാതയുടെ പ്ലോഷി റെവൊല്യൂഷെ - കീവ്സ്കയ സെക്ഷന്റെ നിർമ്മാണം ആരംഭിച്ചു. 1950-ഇൽ ഈ ഭാഗം പൂർത്തിയായി. തുടർന്ന് കുർസ്കയ – ബെലോറുസ്കയ സെക്ഷൻ 1952-ഇലും ബാക്കി പാത '54-ഇലും തുറക്കപ്പെട്ടു. ഈ കാലഘട്ടത്തിലാണ് മെട്രോ നിലയങ്ങളുടെ നിർമ്മാണവും അലങ്കാരവും അവയുടെ ഔന്നത്യത്തിലെത്തിയത്.
ശീത യുദ്ധം
ശീതയുദ്ധ കാലത്ത് നിർമ്മിക്കപ്പെട്ട നിലയങ്ങൾ കൂടുതൽ ആഴത്തിലായിരുന്നു. ആണവയുദ്ധം ഉണ്ടായാൽ സുരക്ഷിത സ്ഥാനങ്ങളായി ഉപയോഗിക്കാനായിരുന്നു ഇത്. ഈ കാലഘട്ടത്തിൽ നിലയങ്ങൾ താരതമ്യേന ലളിതമായാണ് നിർമ്മിക്കപ്പെട്ടത്. 'പഴുതാര' എന്നാണ് ഇവ അറിയപ്പെട്ടിരുന്നത്. രണ്ട് വരികളിലായി കാലുകൾപോലെയുള്ള നാൽപ്പത് തൂണുകൾ ഇവയ്ക്കുണ്ടായിരുന്നു. ഇത്തരത്തിലുള്ള നിലയങ്ങൾ ഏതാണ്ടെല്ലാം ഒരു പോലെയുള്ളതായിരുന്നു.
1970-ഓടെയാണ് മെട്രോ നിലയങ്ങൾ പഴയ രീതിയിൽ നിർമ്മിച്ചുതുടങ്ങിയത്.
നിർമ്മാണം
സോവിയറ്റ് കാലഘട്ടത്തിലെ ഏറ്റവും ആഢംമ്പരപൂർണ്ണമായ നിർമിതികളിലൊന്നായിരുന്നു മോസ്കോ മെട്രോ. മെട്രോയിൽ 'സ്വെറ്റ്' (പ്രകാശം, ജ്യോതി) നിറഞ്ഞുനിൽക്കണമെന്നായിരുന്നു. സ്റ്റാലിന്റെ ആഗ്രഹം. ഇതിലൂടെ ഒരു 'പ്രകാശം നിറഞ്ഞ ഭാവി' റഷ്യൻ ജനതയെ കാണിക്കുക എന്നതായിരുന്നു ഉദ്ദേശ്യം. വെണ്ണക്കല്ല് പാകിയ ഹാളുകളും ഉയർന്ന മേൽക്കൂരയും മനോഹരമായ വിളക്കുകളും മെട്രോയെ ഒരു ഭൂഗർഭ കൊട്ടാരസമുച്ചയത്തോടുപമിക്കാൻ പലരേയും പ്രേരിപ്പിക്കുന്നു.
1935-ൽ മെട്രോ പൊതുജനങ്ങൾക്കായി തുറന്നപ്പോൾ അത് നഗരത്തിനുള്ളിലെ യാത്രാസംവിധാനത്തിന്റെ നട്ടെല്ലായി മാറി. സ്റ്റാലിനേയും പാർട്ടിയേയും പ്രശംസിച്ചും, പുതിയ ജീവിതരീതിയെ ഉദ്ഘോഷിച്ചും ജനങ്ങളെ അധികാരികൾ ആഗ്രഹിക്കുന്ന മൂല്യങ്ങളിലേക്ക് ആകർഷിക്കുക എന്ന ലക്ഷ്യവും മെട്രോയുടെ നിർമ്മാണശൈലിയിൽ പ്രകടമാണ്. ഉദാഹരണത്തിന് ഡൈനാമോ സ്റ്റേഡിയത്തിനടുത്തുള്ള മെട്രോ നിലയത്തിലെ ചിത്രങ്ങൾ കായികശക്തി ആഘോഷിക്കുന്നവയാണ്. കലാപരമായ മികവ്, സാങ്കേതികമികവ്, സ്റ്റാലിനിസ്റ്റ് 'മൂല്യങ്ങൾ' - ഇവയെല്ലാം മെട്രോയിൽ കാണാം. അങ്ങനെ "Art is no use unless it serves politics" എന്ന നികോലായ് ചെർണിഷെവ്സ്കിയുടെ വചനം അക്ഷരംപ്രതി നടപ്പിലാക്കുകയാണ് മെട്രോ ചെയ്യുന്നത്.
പ്രകാശം
വിളക്കുകളുടെ ചുമതല അബ്രാം ദാംസ്കി എന്ന എഞ്ചിനിയർക്കായിരുന്നു. പ്രകാശത്തിൽ ഒരു കലയ്ക്കു സാദ്ധ്യത കണ്ടെത്തിയത് ഇദ്ദേഹമാണ്. പല വസ്തുക്കൾകൊണ്ടും, പല രീതിയിലുമുള്ള വിളക്കുകളുണ്ടാക്കി പരീക്ഷണങ്ങൾ നടത്തപ്പെട്ടു.
"The Kaluzhskaya Station was designed by the architect [Leonid] Poliakov. Poliakov’s decision to base his design on a reinterpretation of Russian classical architecture clearly influenced the concept of the lamps, some of which I planned in collaboration with the architect himself. The shape of the lamps was a torch – the torch of victory, as Poliakov put it... The artistic quality and stylistic unity of all the lamps throughout the station’s interior made them perhaps the most successful element of the architectural composition. All were made of cast aluminum decorated in a black and gold anodized coating, a technique which the Metrostroi factory had only just mastered.
The Taganskaia Metro Station on the Ring Line was designed in...quite another style by the architects K.S. Ryzhkov and A. Medvedev... Their subject matter dealt with images of war and victory...The overall effect was one of ceremony, perhaps even lavish to excess. In the platform halls the blue ceramic bodies of the chandeliers played a more modest role, but still emphasised the overall expressiveness of the lamp.”"
- Abram Damsky
യന്ത്രവത്കരണം
1928 മുതൽ '32 വരെ നീണ്ടുനിന്ന ആദ്യ പഞ്ചവത്സരപദ്ധതിയിൽ കൈവരിച്ച യന്ത്രവത്കരണമാണ് മെട്രോ സാധ്യമാക്കിയത്. ഒരു കർഷകരാഷ്ട്രമായിരുന്ന റഷ്യയ്ക്ക് അതുവരെ ഇത്രയധികം ഉരുക്കോ മറ്റ് അവശ്യസാധനങ്ങളോ ഉത്പാദിപ്പിക്കുവാനാവുമായിരുന്നില്ല. അതിനാൽ മെട്രോ ഒരർത്ഥത്തിൽ യന്ത്രവത്കൃതറഷ്യയുടെ ആദ്യ പരീക്ഷണമായിരുന്നു.
ആദ്യ പഞ്ചവത്സരപദ്ധതിയാണ് മെട്രോ സാധ്യമാക്കിയതെങ്കിൽ മെട്രോയാണ് രണ്ടാമത്തെ പഞ്ചവത്സരപദ്ധതി (നഗരവത്കരണം) സാധ്യമാക്കിയത്. 1928-ൽ മോസ്കോനിവാസികളുടെ എണ്ണം 21.6 ലക്ഷമായിരുന്നുവെങ്കിൽ 1932-ൽ അത് 36 ലക്ഷമായി. അതിവേഗഗതാഗതമില്ലാതെ ഈ വളർച്ച സാധ്യമാകുമായിരുന്നില്ല.
സംഘടനാവത്കരണം
അധികാരം കേന്ദ്രീകരിച്ചതിലൂടെ സോവിയറ്റ് ഭരണകൂടത്തിന് പദ്ധതികൾ സംഘടിതമായി ചെയ്യുവാൻ കഴിഞ്ഞു. 'മുതലാളിത്ത' രാഷ്ട്രങ്ങളിലുള്ളതിനേക്കാൾ മികച്ച ഒരു ഗതാഗതസംവിധാനം നിർമ്മിക്കുക എന്നത് അവർക്ക് പ്രധാനമായിരുന്നു. മെട്രോ നിർമ്മാണത്തിന് ചൂക്കാൻ പിടിച്ചത് 'ഇരുമ്പ് കമ്മീസാർ' എന്നറിയപ്പെട്ടിരുന്ന ലാസർ കഗാനോവിച്ച് ആയിരുന്നു. നിർമ്മാണം ശരിയായി നടക്കാൻ എന്തു ക്രൂരതയും ചെയ്യാൻ മടിയില്ലാത്തയാളായിരുന്നു ഇരുമ്പ് കമ്മീസാർ.
വടക്കൻ റഷ്യയിൽനിന്നും തടിയും, ഉക്രയിനിൽനിന്നും സൈബീരിയയിൽ നിന്നും കൽക്കരിയും, Dniepr ജലവൈദ്യുതപദ്ധതിയിൽ നിന്നും വൈദ്യുതിയും മാഗ്നിറ്റോഗോർസ്കിൽനിന്നും ഇരുമ്പും ഉരുക്കും, വോൾഗാ പ്രദേശത്തുനിന്നുമുള്ള സിമ്മന്റും, കരേലിയ, ക്രിമിയ, കവ്കാസ്, യൂറാൾ, സൈബീരിയ എന്നിവിടങ്ങിൽനിന്നുമുള്ള വെണ്ണക്കല്ലും കരിങ്കല്ലും മെട്രോയുടെ നിർമ്മാണത്തിനുപയോഗിച്ചു.
പ്രൊപ്പഗണ്ട
ആദ്യ പതിമൂന്ന് നിലയങ്ങൾ തുറക്കപ്പെട്ട 1935 മേയ് പതിനഞ്ചാംതിയതി പരേഡുകളും പാട്ടുകച്ചേരികളും നാടകങ്ങളുമുൾപ്പെട്ട ആഘോഷങ്ങൾ മോസ്കോ നഗരത്തിൽ നടത്തപ്പെട്ടു. അന്ന് മെട്രോയിൽ യാത്ര ചെയ്തത് 2,85,000 പേരാണ്. രണ്ടായിരം മെട്രോ തൊഴിലാളികളുടെ ഗാനമേളയും അന്ന് നടത്തി. മോസ്കോ മെട്രോയിലെ തീവണ്ടികൾക്ക് മണിക്കൂറിൽ എൺപത് കിലോമീറ്റർ വരെ വേഗത്തിൽ ഓടാനാവുമ്പോൾ ന്യൂ യോർക്ക് സബ്വേയുടെ തീവണ്ടികൾക്ക് മണിക്കൂറിൽ എഴുപത്തിരണ്ട് കിലോമീറ്റർ വേഗത്തിലേ നീങ്ങാൻ കഴിയുകയുള്ളു എന്ന് എടുത്തുപറയാനും അധികാരികൾ മറന്നില്ല.
സാങ്കേതികം
മറ്റ് റഷ്യൻ റെയിൽപ്പാതകളെപ്പോലെ 1520 മില്ലീമീറ്റർ 'റഷ്യൻ ഗേജാ'ണ് മെട്രൊയിലും ഉപയോഗിക്കുന്നത്. (ഇത് പാശ്ചാത്യ രാജ്യങ്ങളിലെ 1435 'സ്റ്റാൻഡേഡ് ഗേജി'നേക്കാൾ വലുതും ഇന്ത്യയിലെ 1676 'ബ്രോഡ് ഗേജി'നേക്കാൾ ചെറുതുമാണ്.) പാളങ്ങൾക്കിടയിലുള്ള ഒരു കമ്പിയാണ് വൈദ്യുതി നൽകുന്നത്.
ഒരു നിലയത്തിൽനിന്നും അടുത്തതിലേക്കുള്ള ശരാശരി ദൂരം 1.7 കിലോമീറ്ററാണ്. ഏറ്റവുമടുത്തുള്ള നിലയങ്ങൾ Vystavochnaya യും Mezhdunarodnayaയുമാണ് (502 മീറ്റർ). ഏറ്റവും ദൂരം Krylatskoye, Strogino നിലയങ്ങൾ തമ്മിലാണ് (6627 മീറ്റർ). ഫില്യോവ്സ്കയ, ബുത്തോവ്സ്കയ പാതകളിലെ നിലയങ്ങളൊഴികെ എല്ലാ നിലയങ്ങൾക്കും എട്ട് കോച്ച് തീവണ്ടികളെ നിർത്താനാവശ്യമുള്ള 155 മീറ്റർ നീളമുണ്ട്.
മോസ്കോ മെട്രോയുടെ 196 നിലയങ്ങളിൽ 76 എണ്ണം ആഴത്തിലും, 104 എണ്ണം മണ്ണിനടിയിലും, പതിനൊന്നെണ്ണം തറനിരപ്പിലും, നാലെണ്ണം ഉയരത്തിലും, ഒരെണ്ണം ഒരു പാലത്തിലുമാണ്. ആഴത്തിലുള്ളവയിൽ ഇരുപതെണ്ണം തൂണുകളിൽ ഭാരം നൽകുന്നവയും (Deep Column Station), അൻപത്തഞ്ചെണ്ണം ചുവരുകളിൽ ഭാരം നൽകുന്നവയും (Pylon Station) ഒരെണ്ണം ഒറ്റ മുറിയുമാണ് (Single Vault Station). മണ്ണിനടിയിലെങ്കിലും ആഴത്തിലല്ലാത്ത 104 നിലയങ്ങളിൽ എഴുപതെണ്ണം തൂണുകളിൽ ഭാരം നൽകുന്നവയും(Shallow Column Station) ബാക്കിയുള്ളവ ഒറ്റ മുറിയുമാണ്.
മെട്രോ നിലയങ്ങൾ
ടിക്കറ്റിങ്ങ്
1960 മുതൽ 1990 വരെ മോസ്കോ മെട്രോയിൽ എവിടെനിന്നും എവിടെ പോകാനും അഞ്ച് കോപ്പെക് (ഒരു റൂബിലിന്റെ ഇരുപതിലൊന്ന്) ആയിരുന്നു ടിക്കറ്റ്. 1991-ഓടെ ഉയർന്നു തുടങ്ങിയ ചാർജ്ജ് 2014 ജനുവരിയിൽ 50 റൂബിലിലെത്തി. ഒരു യാത്രയ്ക്ക് ഒരു റേറ്റ് എന്നതാണ് രീതി. എത്ര ദൂരം യാത്ര ചെയ്തു എന്നത് പ്രശ്നമല്ല. കേറുന്നിടത്താണ് ടിക്കറ്റ് പരിശോധിക്കുന്നത്.
ഒരു യാത്രയ്ക്കുള്ള ടിക്കറ്റിനു പുറമേ ചില പ്രത്യേക എണ്ണം യാത്രകൾക്കും ടിക്കറ്റുണ്ട്. ഒരു മാസത്തേക്കോ വർഷത്തേക്കോ ഉള്ള പാസുകളും ലഭ്യമാണ്. ഇവയിൽ 33% വരെ ആനുകൂല്യം നൽകാറുണ്ട്. ഏഴ് വയസ്സുവരെയുള്ള കുട്ടികൾക്ക് മാതാപിതാക്കളോടൊപ്പം യാത്ര സൗജന്യമാണ്.
1991 വരെ നാണയം നൽകുമ്പോൾ തുറക്കുന്ന കതകുകളാണ് ഉപയോഗിച്ചിരുന്നത്. പിന്നീട് പ്ലാസ്റ്റിക് ടോക്കണുകളും മാഗ്നറ്റിക് കാർഡുകളും പരീക്ഷിച്ചു. 1998-ൽ പ്ലാസ്റ്റിക് സ്മാർട്ട് കാർഡുകൾ ഉപയോഗിച്ചുതുടങ്ങി. 2004-ഇൽ ക്രെഡിറ്റ് കാർഡായും ഉയ്പയോഗിക്കാവുന്ന സോഷ്യൽ കാർഡും, 2007-ൽ സ്മാർട്ട് കാർഡുകൾക്കുപകരം അൾട്രാലൈറ്റ് ടിക്കറ്റുകളും ഇറക്കി. മെട്രോയിൽ ഉപയോഗിക്കാവുന്ന ക്രെഡിറ്റ് കാർഡുകൾ പല ബാങ്കുകളും പുറത്തിറക്കിയിട്ടുണ്ട്. ഇവയ്ക്കു പുറമേ മറ്റു പല രീതിയിലും ടിക്കറ്റുകൾ ലഭ്യമാണ്.
1977 ബോംബുസ്ഫോടനം
1977 ജനുവരി എട്ടാം തിയതിയുണ്ടായ ബോംബുസ്ഫോടനത്തിൽ ഏഴുപേർ മരിക്കുകയും മുപ്പത്തിമൂന്നുപേർക്ക് പരിക്കുപറ്റുകയും ചെയ്തു. മൂന്ന് അർമേനിയൻ വംശജരെ വധശിക്ഷയ്ക്ക് വിധിച്ചു. എന്നാൽ ഇവർ നിരപരാധികളാണെന്നും ഒരു വാദമുണ്ട്.
1981 തീപ്പിടുത്തം
1981 ജൂണിൽ ഉണ്ടായ ഒരു തീപ്പിടുത്തത്തിൽ ഏഴുപേർ കൊല്ലപ്പെട്ടു.
1982 എസ്കലേറ്റർ അപകടം
1982 ഫെബ്രുവരി പതിനേഴിന് Aviamotornaya നിലയത്തിൽ എസ്കലേറ്റർ തകർന്നുവീണു (എട്ടു മരണം)
2000 ബോംബുസ്ഫോടനം
2000 ആഗസ്റ്റ് എട്ടാംതിയതി Pushkinskaya നിലയത്തിലുണ്ടായ ബോംബുസ്ഫോടനത്തിൽ പന്ത്രണ്ടുപേർ കൊല്ലപ്പെട്ടുകയും നൂറ്റിയൻപതോളം പേർക്ക് പരിക്കേൽക്കുകയും ചെയ്തു.
2004 ബോംബുസ്ഫോടനങ്ങൾ
2004 ഫെബ്രുവരി ആറാംതിയതിയുണ്ടായ ചാവേർബോംബുസ്ഫോടനത്തിൽ 41 പേർ മരിക്കുകയും നൂറോളം പേർക്ക് പരിക്കേൽക്കുകയും ചെയ്തു. ആഗസ്റ്റ് മുപ്പത്തിയൊന്നാം തിയതിയുണ്ടായ രണ്ടാമത്തെ സ്ഫോടനത്തിൽ പത്തുപേർ കൊല്ലപ്പെട്ടു. ചെച്ചെൻ വിഘടനവാദികളായ Tambiy Khudiyev, Maksim Panaryin, Murad Shavayev എന്നിവരെ ജീവപര്യന്തം ശിക്ഷയ്ക്ക് വിധിച്ചു.
2005 പവർ ഫെയില്യുർ
2005 മേയ് ഇരുപത്തിയഞ്ചാം തിയതി പവർ ഫെയില്യുർ കാരണം നിരവധി തീവണ്ടികൾ ഓടിയില്ല. നഗരത്തിന്റെ തെക്കു ഭാഗമായിരുന്നു കൂടുതൽ ബാധിച്ചത്. പല തീവണ്ടികളും ടണലുകൾക്കകത്ത് കുടുങ്ങിക്കിടനു. ആളപായമുണ്ടായില്ല.
2006 അപകടം
2006 മാർച്ച് പത്തൊൻപതാം തിയതി ഒരു അനധികൃത പരസ്യത്തിന്റെ തൂണ് ഓടുന്ന തീവണ്ടിയിൽ ഇടിച്ചു. ആളപായമുണ്ടായില്ല.
2010 ബോംബുസ്ഫോടനങ്ങൾ
2010 മാർച്ച് ഇരുപത്തിയൊൻപതാംതിയതി Lubyanka, പാർക്ക് കുൾത്തുറി നിലയങ്ങളിലുണ്ടായ ബോംബുസ്ഫോടനങ്ങളിൽ നാൽപ്പതുപേർ കൊല്ലപ്പെട്ടു. ചെച്ചെൻ ചാവേറുകളാണ് ആക്രമണങ്ങൾ നടത്തിയത്.
2014 പാളംതെറ്റൽ
2014 ജൂലൈ പതിനഞ്ചാംതിയതി Park Pobedy, Slavyansky Bulvar നിലയങ്ങൾക്കിടയിലുണ്ടായ പാളംതെറ്റലിൽ ഇരുപത്തിയൊന്നുപേർ മരിച്ചു.
ഭാവി വികസനം
2020-ഓടെ നൂറ്റിയൻപത് കിലോമീറ്റർ പാതകൂടി നിർമ്മിക്കാനാണ് തീരുമാനം. അതോടെ ലോകത്തിലെ മൂന്നാമതേറ്റവും വലിയ മെട്രോ ശൃംഖലയാവും മോസ്കോയിലേത്.
പുറത്തേയ്ക്കുള്ള കണ്ണികൾ
വർഗ്ഗം:ഭൂഗർഭ പാതകൾ
ഹിന്ദു വ്യക്തി നിയമം
കൊളോണിയൽ കാലഘട്ടത്തിൽ നിലവിൽ വന്ന ആംഗ്ലോ-ഹിന്ദു നിയമം മുതൽ സ്വതന്ത്ര ഇന്ത്യയിൽ നിലനിൽക്കുന്ന ഹിന്ദു നിയമം വരെ പരിഷ്കരണപരമ്പരകളിലൂടെ രൂപമാറ്റം സംഭവിച്ച ഹിന്ദു വ്യക്തിനിയമങ്ങളെ പൊതുവെ ഹിന്ദു വ്യക്തിനിയമം എന്ന പദം കൊണ്ട് വിവക്ഷിക്കപ്പെടുന്നു. ബ്രിട്ടീഷുകാർ ഹിന്ദു നിയമം ക്രോഡീകരിക്കുന്ന സമയത്ത് അവലംബമാക്കാവുന്ന ഒരു ഗ്രന്ഥമോ പണ്ഡിതനോ ഹിന്ദു നിയമങ്ങൾക്ക് ഉണ്ടായിരുന്നില്ല. ഹിന്ദു പണ്ഡിതന്മാർക്കിടയിൽ തന്നെ പൊരുത്തക്കേടുകളായിരുന്നതിനാൽ ബ്രിട്ടീഷുകാർ തന്നെ ഇവയുടെ ക്രോഡീകരണത്തിനായി മുന്നിട്ടിറങ്ങി. ഹിന്ദു പണ്ഡിതരെ കോടതികളിൽ നിയമിച്ചുകൊണ്ടാണ് ഇത്തരം നീക്കം അവർ നടത്തിയത്. അവർക്ക് പരിശീലനം നൽകുകയും ബനാറസിലും കൊൽക്കത്തയിലും സംസ്കൃത സർവകലാശാല സ്ഥാപിക്കുകയും ചെയ്തുകൊണ്ട് സമയമെടുത്താണെങ്കിലും ഹിന്ദു വ്യക്തിനിയമങ്ങൾക്ക് അടിത്തറയിടാൻ ബ്രിട്ടീഷുകാർക്ക് സാധിച്ചു. 1772-ൽ വാറൻ ഹേസ്റ്റിംഗ്സ് ബംഗാളിൽ നിന്ന് പത്ത് ബ്രാഹ്മണ പണ്ഡിറ്റുകളെ നിയമിക്കുകയും വിവാഹം,വിവാഹമോചനം, അനന്തരാവകാശം, പിന്തുടർച്ച എന്നീ നാല് വിഷയങ്ങളിൽ ഹിന്ദു നിയമങ്ങൾ മൂലസ്രോതസ്സുകളിൽ നിന്ന് സമാഹരിക്കാനായി ചുമതലപ്പെടുത്തുകയും ചെയ്തു. ഹിന്ദുനിയമങ്ങളുടെ കാലാകാലമായുള്ള പരിഷ്കരണങ്ങൾ വളരെയധികം പ്രതിഷേധങ്ങൾക്ക് ഇടവരുത്തുകയുണ്ടായി. നിരവധി നിയമവ്യവഹാരങ്ങൾക്ക് ഇത് ഇടവരുത്തി. സന്യാസിമഠങ്ങളിലേയും മറ്റും പിന്തുടർച്ച വലിയ വിഷയമായി മാറി. ഇതോടെ പല സന്യാസി മഠങ്ങളിൽ നിന്നും സ്ത്രീകളെയും കുട്ടികളെയും ഒഴിവാക്കുന്ന അവസ്ഥ സംജാതമായി.
അവലംബം
വർഗ്ഗം:ഇന്ത്യയിലെ കുടുംബനിയമങ്ങൾ വർഗ്ഗം:ബ്രിട്ടീഷ്‌ ഇന്ത്യയിലെ നിയമങ്ങൾ
കുണ്ടമൺകടവ് പാലം
ചരിത്രം
മുല്ലപ്പെരിയാർ അണക്കെട്ട്‌ നിർമ്മാണ ഘട്ടത്തിലാണ് കരമനയാറിന് കുറുകെ പാലം പണിതത്. അതുവരെ ചങ്ങാടം ഉപയോഗിച്ച് യാത്ര നടത്തിയിരുന്നവർക്ക് ആശ്വാസമായി ശ്രീമൂലം തിരുനാളാണ് 1898 ൽ പാലം നിർമിച്ചത്. തിരുവിതാംകൂറിന്റെ മലയോര വാണിജ്യ ബന്ധം ശക്തിപ്പെടുത്തുകയായിരുന്നു നിർമ്മാണോദ്ദേശം. കരമനയാറിൽ പാലം കെട്ടി ഉയർത്തിയ ബ്രിട്ടീഷ് എൻജിനിയർമാരെ വരുത്തിയാണ് ഇരുമ്പ് പാലം പണിതത്. പൂർണ്ണമായും ബ്രിട്ടീഷ് സാങ്കേതിക വിദ്യയിൽ തൂക്കുപാലത്തിന്റെ മാതൃകയിലായിരുന്നു നിർമ്മാണം. കൂറ്റൻ ഉരുക്കുപാളങ്ങളിലൂടെ നദിയുടെ ഇരുകരകളെയും ബന്ധിപ്പിച്ച്, നട്ടും ബോൾട്ടും ഉപയോഗിച്ച് 16 ഗർഡറുകളെ കൂട്ടിയിണക്കിയായിരുന്നു പാലത്തിന്റെ നിർമ്മാണ രീതി. തൂണുകളില്ലാതെ സ്ഥാപിച്ചിരിക്കുന്ന കേരളത്തിലെ ഏക പാലം കൂടിയാണിത്. ഇംഗ്ലണ്ടിൽ നിന്നാണ് പാലത്തിനായുള്ള സാമഗ്രികൾ എത്തിച്ചതെന്ന് പഴയ രേഖകൾ പറയുന്നു. അതോടെ ഒറ്റപ്പെട്ടു കിടന്ന ഗ്രാമങ്ങളിൽ വികസനം എത്തി.
പുതിയ പാലം
തിരുവനന്തപുരം – കാട്ടാക്കട റോഡിലെ ഗതാഗത കുരുക്കിനെ തുടർന്ന്, 2015 ജൂലയ് രണ്ടിന് പഴയ പാലത്തിന് പകരമായി പുതിയ പാലം തുറന്നു. 9.78 കോടി രൂപ ചെലവഴിച്ചാണ് പുതിയ പാലത്തിന്റെ നിർമ്മാണം. പുതിയ പാലത്തിൽ ഇരുവശത്തുമായി തറയോട് പാകിയ നടപ്പാതകൾ ഉൾപ്പെടെ നിർമ്മിച്ചിട്ടുണ്ട്.
അവലംബം
വർഗ്ഗം:തിരുവനന്തപുരം ജില്ലയിലെ പാലങ്ങൾ
പാതിരപ്പള്ളി
ആലപ്പുഴ ജില്ലയിലെ അമ്പലപ്പുഴ താലൂക്കിലെ ഒരു വില്ലേജ് ആണ് പാതിരപ്പള്ളി. ആലപ്പുഴ നഗരത്തിന് അഞ്ച് കിലോമീറ്റർ വടക്കായി സ്ഥിതി ചെയ്യുന്നു. കിഴക്ക് എൻ.എച്ച് 47 ഉം പടിഞ്ഞാറ് അറബിക്കടലും തെക്ക് തുമ്പോളിയും വടക്ക് റാണി ജംഗ്ഷൻ ഉദയ റോഡും ആണ് അതിർത്തികൾ. ഉദയാ studio സ്ഥിതി ചെയ്യുന്നത് ഇവിടെയാണ്.
അതിരുചിരം (പ്രകൃതിച്ഛന്ദസ്സ്)
അതിരുചിരം ഒരു മലയാളഭാഷാ വൃത്തമാണ്. പ്രകൃതി ഛന്ദസ്സിലുള്ള വൃത്തമാണിത്.
ലക്ഷണം
ഇരുപതുലഘുവൊരു ഗുരുവൊടൊടുവിലതിരുചിരമതാം ആറ് നഗണവും ഒരു സഗണവും ചേർന്ന വൃത്തമാണ് അതിരുചിരം.
അടക്കംകൊല്ലിവല
പുഴകളിലും മറ്റ് വലിയ ജലാശയങ്ങളുലും മത്സ്യബന്ധനത്തിനുപയോഗിക്കുന്ന ഒരു തരം വലയാണ് അടക്കംകൊല്ലിവല. ഇതിന്റെ ഉപയോഗം പലയിടത്തും ഫിഷറിസ് വകുപ്പ് നിരോധിച്ചിട്ടുണ്ട്.
അവലംബം
വർഗ്ഗം:മത്സ്യബന്ധനോപകരണങ്ങൾ വർഗ്ഗം:പലതരം വലകൾ
എന്ദുകുപെദ്ദല
ത്യാഗരാജസ്വാമികൾ ശങ്കരാഭരണരാഗത്തിൽ ചിട്ടപ്പെടുത്തിയ ഒരു കൃതിയാണ് എന്ദുകുപെദ്ദല.
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:ശങ്കരാഭരണം രാഗത്തിൽ ചിട്ടപ്പെടുത്തിയ കൃതികൾ
ഹർറത് ഖൈബർ അഗ്നിപർവ്വത മേഖല
സൗദി അറേബ്യയിലെ മദീനയുടെ വടക്ക് ഭാഗത്തായി സ്ഥിതിചെയ്യുന്ന ഒരു അഗ്നിപർവ്വത മേഖലയാണ് ഹർറത്  ഖൈബർ,. ഇത് ഏകദേശം 12,000 കിലോമീറ്റർ 2 ഉൾക്കൊള്ളുന്നു. എ.ഡി 600 നും 700 നും ഇടയിലാണ് ഏറ്റവും പുതിയ പൊട്ടിത്തെറി ഉണ്ടായത്.
അവലംബം
വർഗ്ഗം:Coordinates on Wikidata വർഗ്ഗം:സൗദി അറേബ്യ വർഗ്ഗം:സൗദി അറേബ്യയിലെ അഗ്നിപർവ്വതങ്ങൾ
ഖുർആൻ ബോധനം
പ്രത്യേകതകൾ
അറബി അക്ഷരജ്ഞാനമുള്ളവർക്ക് ഖുർആനിന്റെ മൂലപദങ്ങളുടെ അർഥം വെവ്വേറെ പഠിക്കാനും വിശദമായ വ്യാഖ്യാനം മനസ്സിലാക്കാനും സാധിക്കുന്നു. പുതിയ കാലഘട്ടവുമായും കേരളീയ സാഹചര്യവുമായും സുതാര്യമായ ബന്ധമുണ്ടാവുകയും സാധാരണക്കാർക്ക് സുഗ്രാഹ്യമായി മനസ്സിലാവുകയും ചെയ്യുക എന്നതെല്ലാം പരിഗണിച്ചാണ് ഈ രചന നിർവ്വഹിക്കപ്പെട്ടിട്ടുള്ളത്. കൃതിക്ക് ഖത്തർ ഇന്ത്യൻ ഇസ്‌ലാമിക് അസ്സോസിയേഷൻ പുരസ്കാരം ലഭിച്ചിട്ടുണ്ട്. ശുദ്ധ പരിഭാഷയും മൌലിക ചിന്തയുമാണ് ഖുർആൻ ബോധനത്തിന്റെ സവിശേഷതയെന്ന് അഞ്ചാം വാള്യം പ്രകാശനം ചെയ്ത് ഒ. അബ്ദുർറഹ്മാൻ പറഞ്ഞു. വ്യാപകമായി ഉപയോഗപ്പെടുത്തപ്പെടുന്ന ജനകീയ ഖുർആൻ പരിഭാഷയാണ് ഖുർആൻ ബോധനമെന്ന് ഗ്രന്ഥം ഏറ്റുവാങ്ങിയ എം.കെ. മുഹമ്മദലി സൂചിപ്പിച്ചു.
അവലംബ കൃതികൾ
ആധുനികവും പൗരാണികവുമായ നിരവധി ഖുർആൻ വ്യാഖ്യാന കൃതികളും ഗ്രന്ഥങ്ങളും ജേണലുകളും സാഹിത്യങ്ങളും വ്യഖ്യാനത്തിന് അവലംബമാക്കിയിട്ടുണ്ട്. തഫ്സീറുൽ മുനീർ, തഫ്സീറുശ്ശഅ്റാവി, സ്വഫ്വത്തുതഫാസീർ, ഖുർആനിന്റെ തണലിൽ, തഫ്ഹീമുൽ ഖുർആൻ, തദബ്ബുറെ ഖുർആൻ, തഫ്സീർ സുയൂഥിയുടെ വ്യഖ്യാനമായ ദുർറുൽ മൻസൂർ, റാഗിബിന്റെ ഖുർആൻ നിഘണ്ടു, മുഅ്ജുമു അൽഫാദുൽ ഖുർആൻ തുടങ്ങിയ കൃതികളാണ് മുഖ്യമായ അവലംബങ്ങൾ.
അവലംബം
വർഗ്ഗം:ഖുർആൻ വർഗ്ഗം:ഇസ്ലാമികഗ്രന്ഥങ്ങൾ
ഈ കണ്ണി കൂടി
1990 -ൽ കെ.ജി. ജോർജ്ജിന്റെ സംവിധാനത്തിൽ പുറത്തിറങ്ങിയ മലയാളചലച്ചിത്രമാണു് ഈ കണ്ണി കൂടി.
പുറത്തേക്കുള്ള കണ്ണികൾ
വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ.ജി. ജോർജ്ജ് സം‌വിധാനം ചെയ്ത ചലച്ചിത്രങ്ങൾ
ശ്യേനിക
മലയാള സാഹിത്യത്തിലെ ഒരു വൃത്തമാണ് ശ്യേനിക.
ലക്ഷണം
ശ്യേനികാഖ്യമാം രജം രലം ഗുരു.
ചെൻ യി
ഒരു ചൈനീസ് നീന്തൽതാരമാണ് ചെൻ യി (ജനനം: ഫെബ്രുവരി 10, 2001) 2016-ലെ സമ്മർ പാരാലിമ്പിക്‌സിൽ മിക്‌സഡ് 4x50 മീറ്റർ ഫ്രീസ്റ്റൈൽ റിലേ -20 പോയിന്റിൽ സ്വർണ്ണ മെഡൽ നേടി(28.91 സമയം). ടീം 2: 18.03 ന് വിജയിച്ചു. വനിതകളുടെ 100 മീറ്റർ ബട്ടർഫ്ലൈ എസ് 10 ഇനത്തിൽ 1: 06.92 നേടി വെള്ളി മെഡലും നേടി. വനിതാ 50 മീറ്റർ ഫ്രീസ്റ്റൈൽ എസ് 10 ഇനത്തിൽ 28.21സെക്കൻഡിൽ വെങ്കല മെഡലും വനിതകളുടെ 4 × 100 മീറ്റർ ഫ്രീസ്റ്റൈൽ റിലേയിൽ മറ്റൊരു വെങ്കലവും 1: 02.16 വ്യക്തിഗത സമയവും മൊത്തം ടീം സമയം 4: 24.22 സെക്കൻഡിൽ 34 പോയിന്റ് ഇവന്റ് നേടി.
അവലംബം
വർഗ്ഗം:2001-ൽ ജനിച്ചവർ വർഗ്ഗം:2016-ലെ സമ്മർ പാരാലിമ്പിക്‌സിലെ നീന്തൽ താരങ്ങൾ വർഗ്ഗം:2016-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ വർഗ്ഗം:ചൈനയുടെ പാരാലിമ്പിക് സ്വർണ്ണമെഡൽ ജേതാക്കൾ
സ്റ്റെലോസാന്തസ് ഹമാറ്റ
പയർവർഗ്ഗത്തിൽപ്പെട്ട ദീർഘകാലവിളയായ ഒരു കാലിത്തീറ്റച്ചെടിയാണ് സ്റ്റെലോസാന്തസ് ഹമാറ്റ. മണ്ണിനുമുകളിൽ പറ്റിപ്പിടിച്ച് സംരക്ഷണകവചം തീർക്കുന്നതിനാൽ മണ്ണൊലിപ്പ് തടയുന്നതിനും ഇടവിളയായും കൃഷിചെയ്തുവരുന്നു. കട്ടികുറഞ്ഞ മൃദുവായ തണ്ടിൽ ഇലകൾ തിങ്ങിനിറഞ്ഞ് കുറ്റിച്ചെടിയായി വളരുന്നു. ഒരു ഹെക്ടറിന് 2 മുതൽ 4 വരെ കിലോഗ്രാം വിത്ത് ആവശ്യമാണ്. മണൽപ്രദേശങ്ങളിലും വളക്കൂറുകുറഞ്ഞ മണ്ണിലും ഈ ചെടി വളരുന്നു. ഒരു വർഷം ഹെക്ടറിൽ നിന്ന് 35 ടൺ വിളവ് ലഭിക്കുന്നു. ദേശീയപാതകളിലെ മീഡിയനുകളിൽ അലങ്കാരച്ചെടിയായി നട്ടുവരുന്നു. പുൽ ഇനങ്ങളോട് ചേർത്ത് പുൽപയർ മിശ്രിതമായി കൃഷി ചെയ്യാൻ അനുയോജ്യമായ ഒരു വിളയാണ് സ്റ്റെല്ലോ.
അവലംബം
വർഗ്ഗം:പയർ വർഗ്ഗത്തിൽപെട്ട സസ്യങ്ങൾ
ഭവതരണം
ഭവതരണം എന്നത് ഒരു മലയാള വൃത്തമാണ്
ലക്ഷണം
ഭം ഭനനം ഭസമിവതുടരുകിലോ ഭവതരണം
അവലംബം
വൃത്തമ‍ഞ്ജരി,ഏ ആർ രാജരാജവർമ്മ
ഫൗക്കോൾ പെൻഡുലം
ലഘുചിത്രം|250x250ബിന്ദു|പാരിസിലെ പാന്തിയോണിൽ പ്രദർശിപ്പിച്ചിട്ടുള്ള ഫൗക്കോൾ പെൻഡുലം. ഫൗക്കോൾ പെൻഡുലം ( English: /  f <span title="/uː/: 'oo' in 'goose'">uː <span title="/ˈ/: primary stress follows">ˈ k <span title="/oʊ/: 'o' in 'code'">oʊ  / foo-KOH; ) അല്ലെങ്കിൽ ഫൗക്കോളിന്റെ പെൻഡുലം എന്നറിയപ്പെടുന്നത് ഒരു ലഘുവായ ഉപകരണമാണ്. ഇത് ഫ്രഞ്ച് ഭൗതികശാസ്ത്രജ്ഞനായ ലിയോൺ ഫൗക്കോളിന്റെ പേരിലാണ് അറിയപ്പെടുന്നത്. ഭൂമിയുടെ കറക്കം തെളിയിക്കുന്ന ഒരു ലളിതമായ പരീക്ഷണമാണിത്. 1851 ലാണ് ഈ പെൻഡുലം ഉണ്ടാക്കിയത്. ഭൂമിയുടെ ഭ്രമണത്തിന്റെ ലളിതമായ, നേരിട്ടുള്ള തെളിവുകൾ നൽകുന്ന ആദ്യ പരീക്ഷണമായിരുന്നു അത്. ഇന്ന്, മ്യൂസിയങ്ങളിലും സർവ്വകലാശാലകളിലും ഫൗക്കോൾ പെൻഡുലങ്ങൾ പ്രമുഖ പ്രദർശനവസ്തുക്കളാണ്.
യഥാർത്ഥ ഫൗക്കോൾ പെൻഡുലം
ലഘുചിത്രം|1895 ലെ ഫൂക്കോൾ പെൻഡുലത്തിന്റെ വരപ്പ് 1851 ഫെബ്രുവരിയിൽ, പാരിസ് ഒബ്സർവേറ്ററിയിലെ മെരിഡിയനിൽ ഒരു ഫൗക്കോൾ പെൻഡുലം ആദ്യത്തെ പൊതു പ്രദർശനം നടന്നു. ഏതാനും ആഴ്ചകൾക്കു ശേഷം, ഫാകോൾട്ട് തന്റെ ഏറ്റവും പ്രശസ്തമായ പെൻഡുലം ഉണ്ടാക്കി, 28 കിലോഗ്രാം ഭാരമുള്ള ചെമ്പ് പൂശിയ ബോബ് 67 മീറ്റർ നീളമുള്ള ഒരു വയറിൽ പാരീസിലെ പാന്തിയോണിലെ ഡോമിൽ നിന്ന് കെട്ടിത്തൂക്കിയാണ് ഇത് നിർമ്മിച്ചത്. ഒരുമണിക്കൂറിൽ 11.3° ക്ലോക്ക് ദിശയിൽ  പെൻഡുലത്തിന്റെ പ്രതലം തിരിയുന്നു. 31.8 മണിക്കൂറുകൾകൊണ്ട് പ്രതലം ഒരു പൂർണ്ണ തിരിച്ചിൽ പൂർത്തിയാക്കുന്നു. 1851 ൽ പാന്തിയോണിൽ ഉപയോഗിച്ച യഥാർത്ഥ ബോബ് 1855 ൽ കൺസെർവാറ്റിയോറെ ഡെ ആർട്സ് എറ്റ് മെറ്റിയേർസിലേക്ക് മാറ്റി. 50-ാം വാർഷികമായ 1902 ൽ ഒരു താത്കാലിക പെൻഡുലം സ്ഥാപിച്ചു.
1990കളിൽ മ്യൂസിയത്തിന്റെ പുനർനിർമ്മാണവേളയിൽ യഥാർത്ഥ പെൻഡുലം പാന്തിയോണിലേക്ക് മാറ്റി (1995 ൽ). 2000 ൽ മ്യൂസീ ഡെസ് ആർട്സ് എറ്റ് മെറ്റിയേർസ് വീണ്ടും തുറക്കുന്നതിനുമുൻപേ ഇത് തിരിച്ചുകൊണ്ടുപോയി. 6 ഏപ്രിൽ 2010 ൽ ബോബ് തൂക്കിയിട്ടിരുന്ന വള്ളിപൊട്ടി താഴെവീണു. ഇത് ബോബിലും മ്യൂസിയത്തിന്റെ തറയ്ക്കും പരിഹരിക്കാൻ പറ്റാത്ത കേടുപാടുണ്ടാക്കി.
മെക്കാനിക്സിന്റെ വിശദീകരണം
വലത്ത്‌|ലഘുചിത്രം|250x250ബിന്ദു|Animation of a Foucault pendulum at the Pantheon in Paris (48° 52' north), with the Earth's rotation rate greatly exaggerated. The green trace shows the path of the pendulum bob over the ground (a rotating reference frame), while in any vertical plane. The actual plane of swing appears to rotate relative to the Earth. The wire should be as long as possible—lengths of 12 – are common. ഉത്തരധ്രുവത്തിലും ദക്ഷിണധ്രുവത്തിലും പെൻഡുലത്തിന്റെ ദോലന പ്രതലം ഭൂമിയിൽനിന്നും വളരെ അകലെയുള്ള വസ്തുക്കളെ അപേക്ഷിച്ച് സ്ഥിരമായിരിക്കും, എന്നാൽ പ്രതലത്തിനു താഴെയുള്ള ഭൂമി കറങ്ങിക്കൊണ്ടിരിക്കും. ഒരു കറക്കം പൂർത്തിയാക്കാൻ ഒരു ഖഗോള ദിനം എടുക്കും. അതുകൊണ്ട് ഭൂമിയെ അപേക്ഷിച്ച് ഉത്തരധ്രുവത്തിലുള്ള പെൻഡുലത്തിന്റെ ദോലന പ്രതലം ഒരു ദിവസം കൊണ്ട് ഒരു പൂർണ്ണ കറക്കം ഘടികാരദിശയിൽ പൂർത്തിയാക്കും. ദക്ഷിണ ധ്രുവത്തിൽ ഇത് എതിർ ഘടികാരദിശയിലായിരിക്കും.
ഭൂമദ്ധ്യരേഖയിൽ ഉള്ള ഫൗക്കോൾ പെൻഡുലത്തിന്റെ ദോലന പ്രതലം ഭൂമിയെ അപേക്ഷിച്ച് സ്ഥിരമായിരിക്കും. മറ്റ് അക്ഷാംശങ്ങൾ ഭൂമിയേ അപേക്ഷിച്ച് മുന്നോട്ടായിരിക്കും. എന്നാൽ ധ്രുവങ്ങളിൽ കൂടുതൽ പതുക്കെയായിരിക്കും. ഇത് ω കോണീയ പ്രവേഗത്തിലായിരിക്കും. ഇത് അക്ഷാംശത്തിന്റെ സൈൻ വാല്യുവിന് അനുപാതത്തിലുമായിരിക്കും, φ:
ഭൂമദ്ധ്യരേഖയ്ക്ക് ഉത്തര ദിശയിലേയും ദക്ഷിണദിശയിലേയും അക്ഷാംശം യഥാക്രമം ധനമായും ഋണമായും കണക്കാക്കാം. ഉദാഹരണത്തിന് 30° തെക്ക് അക്ഷാംശമുള്ള ഫൂക്കോൾ പെൻഡുലം ഭൂമിക്ക് മുകളിലുള്ള ഒരു സ്ഥലത്തുനിന്നും വീക്ഷിച്ചാൽ 360° എതിർ ഘടികാരദിശയിൽ രണ്ട്ദിവസം കൊണ്ട് തിരിയും. ഇടത്ത്‌|ലഘുചിത്രം|172x172ബിന്ദു|A Foucault pendulum at the North Pole: The pendulum swings in the same plane as the Earth rotates beneath it. 1852 ൽ ഫൂക്കോൾ ഗൈറോസ്കോപ്പ് ഉപയോഗിച്ച് ഭൂമിയുടെ കറക്കം വ്യംഗ്യമായി അവതരിപ്പിച്ചു. ഗൈറോസ്കോപ്പിന്റെ അകത്തുള്ള ഗിബാൾ പുറത്തുള്ള ഗിംബാളിന്റെ ബെയറിംഗുകളുടെ മുനകളിൽ ബാലൻസുചെയ്തിരിക്കുന്നു. പുറത്തുള്ള ഗിംബാൾ ഒരു ടോർഷൻ വിമുക്തമായ നൂലിൽ തൂക്കിയിട്ടിരിക്കുന്നു. ഇത് താഴെയുള്ള പിവട്ട് പോയന്റിൽ ഘനം വരാത്തവിധത്തിലാണ് തൂക്കിയിട്ടിരിക്കുന്നത്. 9000-1200 കറക്കം പ്രതിമിനിട്ടിൽ വരത്തക്കവിധം ചില ഗിയറുകളുടെ സഹായത്തോടെ ഗൈറോസ്കോപ്പ് കറക്കിവിടുന്നു. അതിനുശേഷം ഇത് പരീക്ഷണത്തിനായി സ്ഥാപിക്കുന്നു. ഇത് ഏകദേശം 10 മിനിട്ടോളം പരീക്ഷണം നടത്താൻ മതിയായതാണ്. ഈ സംവിധാനം ഒരു ഡിഗ്രിസ്കെയിലിന്റെ പത്തിലൊരംശം പോലും കാണാൻ ശേഷിയുള്ള മൈക്രോസ്കോപ്പ്  ഉപയോഗിച്ച് നിരീക്ഷിക്കുന്നു(വളരെ ദൂരെയുള്ള പോയിന്റർ ഉപയോഗിച്ചും നിരീക്ഷിക്കാം). ഫൂക്കോൾട്ട് ഗൈറോയുടെ മൂന്ന് പകർപ്പുകൾ സൃഷ്ടിക്കപ്പെട്ടിട്ടുണ്ട്. ഇവ യാത്രയിൽ കൊണ്ടുപോകാവുന്ന തരത്തിലാണ് ഉള്ളത്. യുകെയിലും ഫ്രാൻസിലും യുഎസ്സിലും ഈ പകർപ്പുകളുണ്ട്.
വളരെ ശ്രദ്ധയോടെമാത്രമേ ഫൂക്കോൾ പെൻഡുലം നിർമ്മിക്കാൻ കഴിയുകയുള്ളൂ. കൃത്യമല്ലാത്ത നിർമ്മിതി കൂടുതൽ ബലം ഉണ്ടാക്കുകയും ഇത് ടെറസ്ട്രിയൽ ഇഫക്റ്റ് ഉണ്ടാക്കാനും ഇടയുണ്ട്. പെൻഡുലത്തിന്റെ പ്രവർത്തന ആരഭം വളരെ പ്രധാനപ്പെട്ടതാണ്. സാധാരണയായി ബോബ് ഒരു നൂൽ ഉപയോഗിച്ച് കെട്ടിവയ്ക്കുകയും ആ നൂൽ കത്തിക്കുകയുമാണ് ചെയ്യുന്നത്. ഇത് വശങ്ങളിലേക്കുള്ള അനാവശ്യ ചലനങ്ങൾ ഒഴിവാക്കുന്നു. ലഘുചിത്രം|An excerpt from the illustrated supplement of the magazine Le Petit Parisien dated November 2, 1902, on the 50th anniversary of the experiment of Léon Foucault demonstrating the rotation of the earth. വായു പ്രതിരോധം ദോലനത്തെ പതുക്കെയാക്കുന്നു. അതുകൊണ്ട് ചില മ്യൂസിയങ്ങളിൽ ഒരു വൈദ്യുതകാന്തിക സംവിധാനമോ മറ്റ് ചില സംവിധാനങ്ങളോ ദോലനം നിന്നുപോകാതിരിക്കാൻ ഏർപ്പെടുത്തിയിട്ടുണ്ട്. ചില പെൻഡുലങ്ങൾ കൃത്യമായ ഇടവേളകളിൽ നിറുത്തി വീണ്ടും തുടങ്ങുന്നു. ചിലപ്പോൾ തുടങ്ങുന്നതിന് ഗംഭീര പരിപാടിയും ഉണ്ടാവാറുണ്ട്. ചട്ടം|The animation describes the motion of a Foucault pendulum at a latitude of 30°N. The plane of oscillation rotates by an angle of −180° during one day, so after two days, the plane returns to its original orientation. പെൻഡുലം സ്ഥിതിചെയ്യുന്ന സ്ഥലത്തിന് ഒരുവട്ടം പൂർണ്ണമായി തിരിഞ്ഞ് തുടങ്ങിയ സ്ഥലത്ത് എത്താനുള്ള കാലമാണ് പെൻഡുലം ദിവസം. ഇത് ഒരു ഖഗോളദിവസത്തെ ലാറ്റിറ്റ്യൂഡിന്റെ സൈൻ വിലകൊണ്ട് ഹരിച്ചുകിട്ടുന്ന വിലയാണ്.
ബന്ധമുള്ള മറ്റ് ഭൗതിക സംവിധാനങ്ങൾ
വലത്ത്‌|ലഘുചിത്രം|200x200ബിന്ദു|The device described by Wheatstone. ഒരു കറങ്ങുന്ന വസ്തുവിന്റെ മുകളറ്റത്തിന്റെ ഘൂർണ്ണനം 1836 ൽ തന്നെ സ്കോട്ടിഷ് ഗണിതജ്ഞനായ എഡ്വാർ സാങ് പറഞ്ഞിരുന്നു. 1851ൽ ചാൾസ് വീറ്റ്സ്റ്റോൺ വിറയ്ക്കുന്ന ഒരു സ്പ്രിംഗ്  ഘടന ഉൾക്കൊള്ളുന്ന ഒരു യന്ത്രം വിവരിക്കുന്നു. ഇത് വിറയ്ക്കുന്ന ഒരു സ്പ്രിംഗ് ഒരു ഡിസ്കിന്റെ മുകളിൽ \phi കോണിൽ ഉറപ്പിച്ചിരിക്കുന്നു. സ്പ്രിംഗിന് അനങ്ങാനാവാത്തതിനാൽ അത് ഒരു തലത്തിൽ തന്നെയായിരിക്കും വിറയ്ക്കുന്നത്. ഡിസ്ക് കറങ്ങുമ്പോൾ വിറയ്ക്കലിന്റെ തലം മാറുകയും ചെയ്യുന്നു. ഇത് ഫൂക്കോൾട് പെൻഡുലം\phiലാറ്റിറ്റ്യൂഡിൽ വച്ചതുപോലെ പോലെ പ്രവർത്തിക്കുന്നു.
ലോകത്തിന്റെ വിവിധ ഭാഗങ്ങളിലുള്ള ഫൗക്കോൾ പെൻഡുലങ്ങൾ
ലഘുചിത്രം|The Foucault pendulum at the California Academy of Sciences knocks over successive pegs as the Earth rotates ലോകമാകമാനം അനേകം സർവ്വകലാശാലകളിലും ശാസ്ത്രമ്യൂസിയങ്ങളിലും ഫൗക്കോൾ പെൻഡുലങ്ങൾ ഉണ്ട്. ന്യൂയോർക്കിലെ യുണൈറ്റഡ് നേഷൻസിന്റെ ആസ്ഥാനമന്ദിരത്തിലും ഉണ്ട് ഒരെണ്ണം. ഒറെഗോൺ കൺവെൻഷൻ സെന്ററിലുള്ളതാണ് ഏറ്റവും വലുത്.
ദക്ഷിണ ധ്രുവത്തിൽ
ഭൂമിയുടെ ഭ്രമണത്തിന്റെ ഫലം ഏറ്റവും കൂടുതലുള്ള ദക്ഷിണ ധ്രുവത്തിൽ ഈ പരീക്ഷണം നടത്തിയിട്ടുണ്ട്. 33 മീറ്റർ നീളമുള്ള പെൻഡുലത്തിന് 25 കിലോഗ്രാമുള്ള ബോബ് ഉണ്ടായിരുന്നു. ഇതിനായി തിരഞ്ഞെടുത്ത സ്ഥലം വളരെ നല്ലതായിരുന്നു. ഇവിടെ ചലിക്കുന്ന വായുവില്ലായിരുന്നു. തണുത്ത വായുവിന്റെ സാന്ദ്രത കുറവായത് ചലനത്തെ പ്രതിരോധിക്കുന്ന വായുമർദ്ദം കുറവായിരുന്നു. 24 മണിക്കൂറാണ് ഇതിന്റെ പരിക്രമണ കാലം എന്ന് ഗവേഷകർ സമ്മതിച്ചിട്ടുണ്ട്
ഇതും കാണുക
]]
പഞ്ചാബിയിലെ സാഹിത്യ അക്കാദമി അവാർഡ് ജേതാക്കളുടെ പട്ടിക
പുരസ്കാര ജേതാക്കൾ
വർഗ്ഗം:ഇന്ത്യൻ പഞ്ചാബിനെക്കുറിച്ചുള്ള പട്ടികകൾ വർഗ്ഗം:പഞ്ചാബുമായി ബന്ധപ്പെട്ട പട്ടികകൾ
ജിഐ ജോ: ദി റൈസ് ഓഫ് കോബ്ര
ജിഐ ജോ ടോയ് ലൈനിനെ അടിസ്ഥാനമാക്കി 2009-ൽ പുറത്തിറങ്ങിയ അമേരിക്കൻ മിലിട്ടറി സയൻസ് ഫിക്ഷൻ ആക്ഷൻ ചിത്രമാണ് ജിഐ ജോ: ദി റൈസ് ഓഫ് കോബ്ര. ജിഐ ജോ ഫിലിം സീരീസിലെ ആദ്യ ഭാഗമാണിത്. സ്റ്റുവർട്ട് ബീറ്റി, ഡേവിഡ് എലിയറ്റ്, പോൾ ലോവെറ്റ് എന്നിവരുടെ തിരക്കഥയിൽ നിന്ന് സ്റ്റീഫൻ സോമ്മേഴ്‌സ് സംവിധാനം ചെയ്‌ത ഈ ചിത്രത്തിൽ ടോയ് ലൈനിലെ വിവിധ കഥാപാത്രങ്ങളെ അടിസ്ഥാനമാക്കിയുള്ള ഒരു കൂട്ടം അഭിനേതാക്കളെ അവതരിപ്പിക്കുന്നു. മിലിട്ടറി ആർമമെന്റ് റിസർച്ച് സിൻഡിക്കേറ്റ് ( മാർസ് ) സൈനികരുടെ ആക്രമണത്തിന് ശേഷം ജിഐ ജോ ടീമിൽ ചേരുന്ന രണ്ട് അമേരിക്കൻ സൈനികരായ ഡ്യൂക്കും റിപ്‌കോർഡും പിന്തുടരുന്നതാണ് കഥ.
സ്‌ക്രിപ്റ്റിന്റെ ചോർന്ന ഡ്രാഫ്റ്റുകൾ ആരാധകർ വിമർശിച്ചതിന് ശേഷം, ജിഐ ജോ: എ റിയൽ അമേരിക്കൻ ഹീറോ എന്ന കോമിക് ബുക്ക് സീരീസിന്റെ രചയിതാവായ ലാറി ഹാമയെ ക്രിയേറ്റീവ് കൺസൾട്ടന്റായി നിയമിക്കുകയും വീണ്ടും എഴുതുകയും ചെയ്തു. ഡൗണി, കാലിഫോർണിയ, പ്രാഗിലെ ബാരൻഡോവ് സ്റ്റുഡിയോ എന്നിവിടങ്ങളിൽ ചിത്രീകരണം നടന്നു, ആറ് കമ്പനികൾ വിഷ്വൽ ഇഫക്റ്റുകൾ കൈകാര്യം ചെയ്തു.
ജിഐ ജോ: പ്രതികാരം എന്ന പേരിൽ ഒരു തുടർഭാഗം 2013-ൽ പുറത്തിറങ്ങി.
അണ്ഡാശയത്തിലെ ഗർഭം
അണ്ഡാശയത്തിലെ ഗർഭം എന്നത് ഗർഭാശത്തിനു വെളിയിൽ അണ്ഡാശയത്തിൽ വച്ച് ബീജസങ്കലനം നടക്കുന്ന അവസ്ഥയാണ്. ഇംഗ്ലീഷ്: Ovarian pregnancy. സാധാരണയായി അണ്ഡാശയത്തിൽ വച്ച് അണ്ഡം ബീജവുമായി സങ്കലനം നടക്കുകയില്ല. പക്ഷെ ഈ അവസ്ഥയിൽ ബീജം അണ്ഡാശയത്തിൽ എത്തുകയും അവിടെ സങ്കലനത്തിനുശേഷം ഒട്ടിപ്പിടിക്കുകയും ചെയ്യുന്നു. ഇങ്ങനെ ഉണ്ടാകുന്ന ഗർഭം 4 ആഴ്ചകൾക്കപ്പുറം നിലനിൽകാറില്ല. ഇത് സമയത്ത് കണ്ടെത്തി ഒഴിവാക്കിയില്ലെങ്കിൽ ജീവനു തന്നെ അപകടകരമായിത്തീരാനുള്ള സാധ്യതകൾ കൂടുതലാണ്
കാരണങ്ങൾ
അണ്ഡാശയത്തിൽ ഉണ്ടാവുന്ന ഗർഭത്തിന്റെ കൃത്യമായ കാരണങ്ങൾ അറിവില്ല. പെൽവിക് ഇൻഫ്ലമേറ്ററി ഡിസീസ്, പെൽവിക് ശസ്ത്രക്രിയകൾ എന്നിവ ഇത്തരം ഗർഭാവസ്ഥക്ക് കാരണമാകാറുണ്ട്. കോപ്പർ ടി പോലുള്ള ഐ.യു,ഡീ, ഉപകരണങ്ങൾക്ക് ഇതുമായി ബന്ധമുള്ളതായി കണ്ടെത്തിയിട്ടുണ്ട് എങ്കിലും കാരണഹേതുവായി ചൂണ്ടിക്കാണിക്കാൻ സാധ്യമല്ല., ചില പഠനങ്ങൾ സൂചിപ്പിക്കുന്നത് ഐ,വി.എഫ്. പോലുള്ള വന്ധ്യതാ ചികിത്സകളിൽ ഏർപ്പെടുന്ന രോഗികൾക്ക് കൂടുതൽ രോഗസാധ്യത ഉണ്ട് എന്നാണ്>.
അണ്ഡാശയത്തിലെ ഗർഭം ഉണ്ടാകുന്നത് അണ്ഡാശയത്തിൽ നിന്ന് അണ്ഡം പുറന്തള്ളാതിരിക്കുകയും എന്നാൽ ബീജം അവിടെ വരെ സഞ്ചരിച്ച് സങ്കലനത്തിൽ ഏർപ്പെടുകയും ചെയ്യുമ്പോഴാണെന്ന് പറയാം. എന്നാൽ ചില ശാസ്ത്രജ്ഞർ കരുതുന്നത് ഇത്തരുണത്തിൽ ഉണ്ടാകുന്ന ഭ്രൂണം വേർപെട്ട് ഗർഭാശയത്തിൽ പതിക്കുമെന്നാണ്. മിക്കവാറും സന്ദർഭങ്ങളിൽ നാലു മാസത്തിനപ്പുറം വികാസം ഭ്രൂണത്തിനുണ്ടാകാറില്ലെങ്കിലും അപൂർവ്വമായി ഗർഭാശയത്തിനു പുറത്ത് വയറ്റിൽ ഗർഭം രൂപപ്പെടുകയും അത്യപൂർവ്വമായി പ്രസവവും നടന്നതായി രേഖപ്പെടുത്തിയിരിക്കുന്നു.
അൽ ഹര്റാ അഗ്നിപർവ്വത മേഖല
വലത്ത്‌|ലഘുചിത്രം| [[സ്പേസ് ഷട്ടിൽ|ബഹിരാകാശപേടകത്തിൽ നിന്നുള്ള ഹറാ പ്രദേശം ]]
ജോർദാൻ അതിർത്തിക്കടുത്തുള്ള വടക്കുപടിഞ്ഞാറൻ സൗദി അറേബ്യ യിലെ ഒരു വലിയ ബസാൾട്ടിക് അഗ്നിപർവ്വത മേഖലയാണ് അൽ ഹറാ (അറബിക്: ٱلْحَرَّة). ഇത് 15,200 കിലോമീറ്റർ 2 വിസ്തൃതിയുള്ളതാണ്. സിറിയ യിൽ നിന്ന് ജോർദാൻ വഴി വടക്കൻ സൗദി അറേബ്യ വരെ വ്യാപിച്ചുകിടക്കുന്ന അഗ്നിപർവ്വത മണ്ഡലത്തിന്റെ മൂന്നിലൊന്നാണ് ഈ അഗ്നിപർവ്വത മണ്ഡലം. വടക്കുപടിഞ്ഞാറൻ സൗദി അറേബ്യയിലെ തബുക് മേഖലയിലാണ് ഇത്. ചെങ്കടൽ തീരത്തിന് സമാന്തരമായി ക്വാട്ടേണറി അഗ്നിപർവ്വത മേഖലകളുടെ ഒരു പരമ്പരയാണിത്.
ഹരത് ആഷ് ഷമാ അഗ്നിപർവ്വത മണ്ഡലത്തിന്റെ സൗദി അറേബ്യൻ ഭാഗം 210 കിലോമീറ്റർ (130 മൈൽ) നീളത്തിൽ ഏകദേശം 75 കിലോമീറ്റർ (47 മൈൽ) വിസ്തൃതിയുള്ള സിർഹാൻ താഴ്‌വരയിൽ വ്യാപിച്ച് 1,100 ൽ എത്തുന്നു ജബൽ അൽ-അമുദിൽ മീറ്റർ (3,600 അടി) ഉയരത്തിൽ.
അവലംബം
വർഗ്ഗം:സൗദി അറേബ്യയിലെ അഗ്നിപർവ്വതങ്ങൾ വർഗ്ഗം:സൗദി അറേബ്യ
പി.എം. ഗിരീഷ്‌
മലയാളത്തിലെ ധൈഷണികഭാഷാശാസ്ത്രത്തിന്റെ വളർച്ച ആരംഭിക്കുന്നത് 2012ൽ പി. എം. ഗിരീഷ് എഴുതിയ അറിവും ഭാഷയും ധൈഷണികഭാഷാശാസ്ത്രം : ആമുഖം എന്ന ഗ്രന്ഥത്തിലൂടെയാണ്. പുസ്തകത്തിന്റെ പേര് സൂചിപ്പിക്കുന്നതുപോലെ ധൈഷണികഭാഷാശാസ്ത്രം എന്ന നവീന പഠനമേഖലയെ മലയാളത്തിന് പരിചയപ്പെടുത്തുകയാണ് ഈ പുസ്തകം. അറിവും ഭാഷയും എന്ന ഭാഷാശാസ്ത്ര കൃതിക്ക് കേരള സാഹിത്യ അക്കാദമിയു‌‌ടെ ഐ.സി. ചാക്കോ എൻഡോവ്മെന്റ് അവാർഡ് 2015ൽ ലഭിച്ചു. മലയാളത്തിലെ ആദ്യ നാനോ നോവൽ നീനോ ഇദ്ദേഹത്തിന്റെ രചനയാണ്.
വിദ്യാഭ്യാസം
കോഴിക്കോട് ഗവ. ആർട്സ് ആൻഡ് സയൻസ് കോളേജജിൽ നിന്ന് മലയാളസാഹിത്യത്തിൽ ബിരുദം
കാലിക്കറ്റ് യൂണിവേഴ്സിറ്റി മലയാളവിഭാഗത്തിൽ നിന്ന് ബിരുദാനന്തര ബിരുദം
കാലിക്കറ്റ് യൂണിവേഴ്സിറ്റി മലയാളവിഭാഗത്തിൽ നിന്ന് ഭാഷാശാസ്ത്രത്തിൽ എം. ഫിൽ ('കേരളത്തിലെ ആചാരഭാഷ’(1992))
കാലിക്കറ്റ് യൂണിവേഴ്സിറ്റി മലയാളവിഭാഗത്തിൽ നിന്ന് ഭാഷാശാസ്ത്രത്തിൽ ഡോക്ടറേറ്റ് (‘Socio-linguistic Nature of Cities in Kerala’(1999))
അവലംബം
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
കെ.പി.എ.സി.
കെ പി എ സി ( kerala Peoples Art’s Club)കേരളത്തിലെ ഒരു പ്രഫഷണൽ നാടക സംഘമാണ്. ഇടതുപക്ഷ രാഷ്ട്രീയ പ്രസ്ഥാനവുമായി അനുഭാവമുള്ള ചില വ്യക്തികൾ ചേർന്ന് 1950 കളിലാണ് ഈ നാടകസംഘം രൂപീകരിച്ചത്. കമ്മ്യൂണിസ്റ്റ് ചിന്തകളെ ജനങ്ങളിലെത്തിക്കുന്നതിൽ ഈ സംഘം വളരെയധികം പങ്കുവഹിച്ചു.
കെ.പി.എ.സി.യുടെ നാടകങ്ങൾ, കഥാപ്രസംഗങ്ങൾ മുതലായവ കേരളത്തിൽ കമ്മ്യൂണിസ്റ്റ് പാർട്ടിയുടെ വളർച്ചയിൽ മുഖ്യപങ്ക് വഹിച്ചു.
പുറമെ നിന്നുള്ള കണ്ണികൾ
വർഗ്ഗം:കേരളത്തിലെ നാടകസംഘങ്ങൾ
സാരസകലിക
സാരസകലികമലയാള ഭാഷയിലെ ഒരു വൃത്തമാണ്.
നിലൂഫെർ ദെമിർ
ഒരു തുർക്കിഷ് വനിതാ ഫോട്ടോജേർണലിസ്റ്റ് ആണ് നിലൂഫെർ ദെമിർ (ജനനം 1986). കൗമാരപ്രായത്തിൽ തന്നെ അവർ ഡോകാൻ ന്യൂസ് ഏജൻസിയിൽ ജോലി ചെയ്തുതുടങ്ങിയിരുന്നു. 2015 ൽ യൂറോപ്യൻ കുടിയേറ്റ പ്രതിസന്ധിയെക്കുറിച്ചുള്ള പത്രറിപ്പോർട്ടു പരമ്പരയുടെ ഭാഗമായി അവർ പകർത്തിയ അലൻ കുർദിയുടെ ഫോട്ടോകൾ 2015 സെപ്റ്റംബർ 2 ന് ലോക വാർത്തയായി. കടൽത്തീരത്ത് കുർദിയുടെ മൃതദേഹം കണ്ട ദെമിർ നിരവധി ഫോട്ടോകൾ എടുത്തിരുന്നു, അതിൽ ഒരു ഫോട്ടോയാണ് ലോക ശ്രദ്ധ ആകർഷിച്ചത്.
മരിച്ച പിഞ്ചുകുഞ്ഞിന്റെ ഫോട്ടോ
പിഞ്ചുകുഞ്ഞിന്റെ മൃതദേഹം കണ്ടപ്പോൾ തനിക്ക് ഭയമുണ്ടായെന്ന് അവർ പറഞ്ഞു. സ്വന്തം വികാരങ്ങൾ പങ്കുവെക്കാനായി അവർ ചിത്രങ്ങൾ എടുത്തു.
ദെമിറിന്റെ ഫോട്ടോ ലോകത്തെ മാറ്റിമറിച്ച ഐക്കണിക് ഫോട്ടോകളുമായി താരതമ്യപ്പെടുത്തിയിട്ടുണ്ട്. "കിയാവുരാൻ ഇൻസാൻലിക്" എന്ന ഹാഷ്‌ടാഗിനൊപ്പം അവളുടെ ഫോട്ടോ ആ സമയത്ത് ട്വിറ്ററിലെ ഏറ്റവും പ്രചാരമുള്ള വിഷയമായി. 2016 മാർച്ചിൽ ദെമിറിന്റെ ഫോട്ടോ ഐക്കണിക് ഫോട്ടോകളെക്കുറിച്ചുള്ള ഒരു ഡച്ച് ഡോക്യുമെന്ററിയുടെ വിഷയമായിരുന്നു. യൂറോപ്പിലുടനീളം വ്യത്യസ്തമായ പ്രതികരണങ്ങൾ ഉണ്ടാക്കുകയും, യൂറോപ്യൻ കുടിയേറ്റ പ്രതിസന്ധിയെക്കുറിച്ചുള്ള നിരവധി ആളുകളുടെ മനോഭാവം മാറുന്നതിന് കാരണമാകുകയും ചെയ്ത ഈ ഫോട്ടോ എന്തുകൊണ്ടാണ് വേൾഡ് പ്രസ് ഫോട്ടോയ്ക്കായി തിരഞ്ഞെടുക്കാത്തത് എന്നതാണ് ഡോക്യുമെന്ററിയിൽ കൂടുതലും ചർച്ചയായത്. 2015 ൽ വേൾഡ് പ്രസ്സ് ഫോട്ടോ ആയി തിരഞ്ഞെടുത്തത് യൂറോപ്പിലേക്ക് വിജയകരമായി കുടിയേറിയ ബാലന്റെ ചിത്രമായിരുന്നു, അങ്ങനെ നിരാശയേക്കാൾ പ്രത്യാശയ്ക്ക് പ്രാധാന്യം നൽകുകയാണ് ഉണ്ടായത്.
മരിച്ച പിഞ്ചുകുഞ്ഞിന്റെ മറ്റ് ഫോട്ടോകൾ
സമൂഹ മാധ്യമങ്ങളിലൂടെ ഏറ്റവും കൂടുതലായി പ്രചരിച്ച ചിത്രമാണ് ദെമിർ പകർത്തിയ നിരവധി ഫോട്ടോകളിൽ ഏറ്റവും കൂടുതൽ അന്താരാഷ്ട്ര സ്വാധീനം ചെലുത്തിയെന്ന് കരുതപ്പെടുന്നു. 2015 സെപ്റ്റംബർ 2 ന് ഒരു വനിതാ പത്രപ്രവർത്തകൻ അവരുടെ വെബ്‌സൈറ്റിൽ പ്രസിദ്ധീകരിച്ചതിന് ശേഷം 2015 സെപ്റ്റംബർ 3 ന് ഡച്ച് പത്രമായ ട്രൌവ് അവരുടെ ഒന്നാം പേജിനായി തിരഞ്ഞെടുത്ത ചിത്രം കൂടിയാണിത്. തുടക്കത്തിൽ പ്രചരിച്ച ചെയ്ത ചിത്രം ഏറ്റവും ഉയർന്ന വൈകാരിക സ്വാധീനം ചെലുത്തിയിട്ടുണ്ടെങ്കിലും, ഒരു സഹായ പ്രവർത്തകൻ വലതുവശത്ത് നിന്ന് കുട്ടിയുടെ നേർക്ക് അടുക്കുന്ന ചിത്രമാണ് കൂടുതലും തിരഞ്ഞെടുക്കപ്പെട്ടത്.
വശത്ത് നിന്നുള്ള അലൻ കുർദിയുടെ ഫോട്ടോ
ടൈം മാഗസിൻ 2015 ലെ മികച്ച 100 ഫോട്ടോകളിലേക്ക് ഈ ചിത്രം തിരഞ്ഞെടുത്തു. ഒരു സഹായ പ്രവർത്തകൻ കുട്ടിയുടെ നേർക്ക് അടുക്കുന്ന ഈ ചിത്രവും ആയിരക്കണക്കിന് ആളുകൾ സോഷ്യൽ മീഡിയയിൽ പങ്കിട്ടതായി ടൈം പരാമർശിച്ചു
ദിശ
പകരം=വടക്കുനോക്കി യന്ത്രത്തിലെ ദിശകൾ|ലഘുചിത്രം|വടക്കുനോക്കി യന്ത്രത്തിലെ ദിശകൾ ഒരു മലയാള ഭാഷാ വ‍ൃത്തമാണ് ദിശ.